εδώ στο νότο: Και η Αμφίπολη στο… ΤΑΙΠΕΔ;\nΟι Έλληνες αρχαιολόγοι ευελπιστούν πως στην Αμφίπολη των Σερρών είναι υπαρκτή η πιθανότητα να έχουμε μια νέα Βεργίνα. Η Αμφίπολη ήταν μια σημαντική πόλη του αρχαίου Μακεδονικού Βασιλείου του Αλεξάνδρου και η Περσίδα σύζυγός του Αλεξάνδρου, Ρωξάνη καθώς και ο γιος του Αλέξανδρος, είχαν εξοριστεί στην Αμφίπολη όπου και δολοφονήθηκαν κατόπιν εντολής του διαδόχου του, Βασιλιά Κάσσανδρου, περίπου το 310 π.Χ.\nΤο θέμα έχει ήδη πάρει μεγάλες διαστάσεις και στα διεθνή ΜΜΕ καθώς ο πρωθυπουργός Αντ. Σαμαράς όχι μόνον έσπευσε να επισκεφθεί την περιοχή αλλά και να μιλήσει «για τη γη της Μακεδονίας, που στα σπλάχνα της υπάρχουν μοναδικοί θησαυροί που συνθέτουν, υφαίνουν, όλοι μαζί, αυτό το μοναδικό μωσαϊκό της ελληνικής μας Ιστορίας».\nΑναμφίβολα η ανακάλυψη είναι σημαντική. Το πόσο σημαντική θα το γνωρίζουμε σε μερικές ημέρες. Έρχεται μάλιστα σε μια χρονική συγκυρία που η χώρα βιώνει συνθήκες βαθιάς κρίσης σε όλα τα επίπεδα, γεγονός που αντανακλάται και στους όρους που έχουν επιβληθεί από τους δανειστές μας.\nΔεν περνάει μέρα που να μην υπάρχει αναφορά για κάποια «ιδέα» που έχει η τρόικα για την εκποίηση του εθνικού πλούτου της Ελλάδας και τη σχετική δουλειά που αναλαμβάνει το ΤΑΙΠΕΔ για να την κάνει πραγματικότητα. Από τους αιγιαλούς και τα δάση μέχρι τις εθνικές υποδομές μεταφορών, ενέργειας κοκ.\nΕίναι ωραία τα μεγάλα λόγια που είπε ο πρωθυπουργός για τη «μακεδονική γη» και τους θησαυρούς της, αλλά και το πραγματικό ερώτημα που υπάρχει στο μυαλό κάθε Έλληνα που πληροφορείται τις επιτυχίες της αρχαιολογικής σκαπάνης: Αυτός ο θησαυρός θα είναι υποθηκευμένος έναντι του δημοσίου χρέους σύμφωνα με τις ταπεινωτικές προβλέψεις των μνημονίων και των δανειακών συμβάσεων; Μήπως καταλήξει και η Αμφίπολη στην αρμοδιότητα του ΤΑΙΠΕΔ;\nΗ επίσκεψη Σαμαρά στα ορύγματα της ανασκαφής δεν έδωσε απάντηση στο ερώτημα. Ωστόσο οι απαντήσεις έχουν δοθεί στην πραγματική ζωή και η μόνη βεβαιωμένη αλήθεια είναι το τεράστιο πωλητήριο πάνω από τη χώρα.\nΑναρτήθηκε από Δημήτρης Βάσσιος στις 1:00 μ.μ.\nΕτικέτες παιδεία, περιβάλλον, πολιτική, τέχνες&λόγος\n▼ Αυγ 14 (16)\nΠρόστιμο ύψους 150.000 € στη Lidl\nΧρήστο Γρομητσάρη απέκτησε ο Φωστήρας!\nΑνακοίνωση Δήμου Μοσχάτου - Ταύρου σχετικά με την ...\n"Γαλάζια" κάθοδος για τις εκλογές της ΚΕΔΕ\nΗ αρχαιολογική έρευνα χρειάζεται διαρκή σεβασμό\nΑυτές τις μέρες του τραγικού δυστυχήματος στη Μύκο...\nΧουάν Ραμόν Ρότσα: Πρέπει να γίνουμε Αργεντινή! Να...\n«Μην κολυμπάς, αν δεν περάσουν τρεις ώρες από το φ...\nΗ διατροφική αξία του αχινού\nEΛΑΙΟΛΑΔΟ ΓΙΑ ΔΥΝΑΤΑ ΝΥΧΙΑ\nΤΙ ΠΡΕΠΕΙ ΝΑ ΤΡΩΤΕ ΤΙΣ ΜΕΡΕΣ ΠΟΥ ΕΧΕΙ ΚΑΥΣΩΝΑ\nΤΙ ΜΠΟΡΕΙΣ ΝΑ ΠΑΘΕΙΣ ΑΠΟ ΤΗΝ ΕΛΛΕΙΨΗ ΣΕΞ\nΟι τροφές που δημιουργούν υπερκινητικότητα


μη μαδάς τη μαργαρίτα: Μιχάλης Τριανταφυλλίδης: Τρόμος και αθλιότητα στη χώρα μας…\nΜιχάλης Τριανταφυλλίδης: Τρόμος και αθλιότητα στη χώρα μας…\nΔεν μπορώ να συλλάβω το μέγεθος της ανατροπής, που θα μπορούσε να συμβεί, μπας και ξεκολλήσουμε λιγάκι, από αυτό που μας συμβαίνει και κατατρώει τα σπλάχνα μας…\nΈκανα το σφάλμα, κάποια στιγμή χθες, να διώ στις ειδήσεις, στιγμιότυπα από τη συνεδρίαση της Βουλής, με προεδρεύοντα τον αγαπημένο της φραουλοπαραγωγής, Μάκαρο.\nΔεν είναι απλώς ότι τρόμαξα.\nΔεν είναι απλά ότι πιάστηκε η ψυχή μου, γιατί ήρθαν στο μυαλό μου μνήμες και αθλιότητες, πολύ παλιών καιρών. Τότε που, εάν αποκτούσαν κάποια πλειοψηφία, έστω και απολύτως ευκαιριακή, κάποιες δυνάμεις εξαγριωμένων, στις Γενικές Συνελεύσεις, ξεδιπλώνονταν όλο το εκφασισμένο ταπεραμέντο και κινδύνευες με λιντσάρισμα.\nΚαι θυμήθηκα τέτοιες σκηνές αρκετές.\nΘυμήθηκα επιτροπές αποχουντοποίησης, γελοίων Ιαβέρηδων. Θυμήθηκα διασυρμό συναδέλφων, φίλων ακόμη και καθηγητών.\nΠου μετά, διαπιστώσαμε το πόσα γράμματα ξέρανε, σε σχέση με τα σκύβαλα, τα αλαλάζοντα κύμβαλα, που ανέλαβαν να ξεθεμελιώσουν την Νομική της Θεσσαλονίκης, του Μάνεση, του Παπαντωνίου, του Βαβούσκου, του Μανωλεδάκη.\nΈμοιαζε με κακέκτυπο Γενικής Συνέλευσης, κάποιας περιθωριακής Σχολής, απ’ αυτές που τα αποτελέσματα των συνελεύσεων τους, δεν επρόκειτο ποτέ να παίξουν κάποιο ρόλο και όπου εκεί κυρίως ξεδιπλώνονταν η βαρβαρότητα .\nΚαι αυτό ήταν Βουλή.\nΚαι φώναζε ο δόλιος ο Δένδιας πως «δεν είναι δυνατόν να ήρθατε εδώ για να αποδείξετε, ότι μπορείτε να είστε τρισχειρότεροι, από τους προηγούμενους που υποτίθεται καταγγέλλατε».\nΚαι πιάστηκε η ψυχή μου, γιατί θαρρούσα πως εκεί μέσα υπήρχαν συμφοιτητές και φίλοι, που υποτίθεται είχαν γαλουχηθεί σε άλλο κλίμα. Είχαν γαλουχηθεί σε μιαν άλλη λογική προσέγγισης του πολιτικού λόγου.\nΚαι ο μεν εξωνημένος που προήδρευε, δεν με εξέπληξε καθόλου, εξάλλου μαθημένος είναι να κοροϊδεύει την κοινωνία, για να περνάει ζωή και κότα, έχοντας εξαργυρώσει, ότι υποτίθεται είχε χρεώσει στον ελληνικό λαό για το μπλαβιασμένο μάτι της φωτογραφίας και τα εισέπραξε στο πολλαπλάσιο ο άτιμος.\nΜιλάω όμως, για ανθρώπους ήπιους και σοβαρούς, που δεν είχαν καμία σχέση με αυτό το αγρίεμα.\nΈτσι δεν είναι ρε συ Χάρη Τζαμακλή;\nΣτους νεκρούς του παρακράτους του Μπαλαούρα, ανασύρεις την μνήμη του Λαμπράκη, για να παινευτείς για το δικό σου παρακράτος και τους δικούς σου φονιάδες;\nΑίσχος. Αυτό δεν μπορεί να το ανεχτεί άνθρωπος εχέφρων, φίλε μου Τζαμακλή.\nΣήκω φύγε, όσο είναι καιρός και μη συμφύρεσαι άλλο με αυτή την αθλιότητα.\nΔεν έχω τι άλλο να σου πω αγαπημένε μου Χάρη.\nΚι εσείς, οι άλλοι, όσοι καταλαβαίνετε.\nΕτικέτες Κυβέρνηση ΣΥΡΙΖΑ-ΑΝΕΛ, Μιχάλης Τριανταφυλλίδης\nΔΕΣΠΟΙΝΑ Π 7 Μαΐου 2016 - 1:59 μ.μ.\n"Είχαν γαλουχηθεί σε μιαν άλλη λογική προσέγγισης του πολιτικού λόγου." Πότε ο πολιτικός λόγος θα φτάσει να είναι λόγος μεστός νοημάτων αληθινός και αντίστοιχος ουσιαστικών πραγμάτων;


Louis C.K.: Παραδέχτηκε ότι παρενόχλησε σεξουαλικά πέντε γυναίκες | Fortunegreece.com\nLouis C.K.: Παραδέχτηκε ότι παρενόχλησε σεξουαλικά πέντε γυναίκες\n"Δεν υπάρχει τίποτα σ' αυτές τις υποθέσεις για το οποίο συγχωρώ τον εαυτό μου", δήλωσε ο γνωστός κωμικός μετά τις καταγγελίες από πέντε γυναίκες.\nΑτελείωτο φαίνεται ότι είναι το «κουβάρι» του σκανδάλου με τις σεξουαλικές παρενοχλήσεις στον χώρο του θεάματος, καθώς κάθε μέρα αποκαλύπτονται και νέα περιστατικά με διαφορετικούς πρωταγωνιστές.\nΈνα από τα τελευταία αφορά τον γνωστό κωμικό Louis C.K. Την Πέμπτη πέντε γυναίκες γνωστοποίησαν μέσω των New York Times, τις δύσκολες στιγμές που πέρασαν μαζί του, καταλήγοντας ότι τον συγχωρούν.\nΤην Παρασκευή ο Louis C.K. εξέδωσε ανακοίνωση για το θέμα, στην οποία παραδέχεται τις πράξεις του και δηλώνει μετανιωμένος.\n«Θέλω να αναφερθώ στις ιστορίες που ειπώθηκαν στους New York Times από πέντε γυναίκες με τα ονόματα Άμπι, Ρεμπέκα, Ντάνα, Τζούλια, οι οποίες αισθάνθηκαν δυνατές να πουν το όνομά τους και μία που δεν το έκανε.\nΑυτές οι ιστορίες είναι αληθινές. Εκείνη την εποχή έλεγα στον εαυτό μου ότι αυτό που έκανα ήταν εντάξει γιατί ποτέ δεν έδειξα τα γεννητικά μου όργανα σε γυναίκα χωρίς να την ρωτήσω πρώτα, κάτι που είναι, επίσης, αλήθεια. Αλλά αυτό που έμαθα αργότερα στη ζωή μου, πολύ αργά, είναι ότι όταν έχεις δύναμη πάνω σε έναν άνθρωπο, το να του ζητάς να δει τα γεννητικά σου όργανα, δεν είναι ερώτηση. Είναι μια δύσκολη κατάσταση γι’ αυτές. Η δύναμη που είχα πάνω σε αυτές τις γυναίκες ήταν ότι με θαύμαζαν. Και ασκούσα ανεύθυνα αυτή την εξουσία.\nΕπωφελήθηκα, επίσης, από το γεγονός ότι ήμουν ευρέως θαυμαστός στον δικό μου και τον δικό τους κύκλο, ο οποίος τους απέτρεψε να μοιραστούν τις ιστορίες τους και να τους έβαλε εμπόδια όταν προσπάθησαν γιατί οι άνθρωποι που με έβλεπαν ψηλά δεν ήθελαν να ακούσουν. Δεν πίστευα ότι έκανα κάτι γι’ αυτό γιατί η θέση μου δεν μου επέτρεπε να το σκεφτώ\nΔεν υπάρχει τίποτα γι’ αυτό το θέμα, για το οποίο να συγχωρώ τον εαυτό μου. Και πρέπει να συμφιλιωθώ με το ποιος είμαι. Κάτι που δεν συγκρίνεται με τίποτα με αυτό που προκάλεσε σ’ αυτές.\nΈχω περάσει την μακρόχρονη και τυχερή καριέρα μου μιλώντας και λέγοντας ό,τι ήθελα να πω. Τώρα θα κάνω πίσω και θα αφιερώσω πολύ χρόνο για να ακούω», αναφέρεται στην ανακοίνωση.


Wedding singers – ΓΚΡΕΚΑ\nHome > WHAT'S NEW > Wedding singers\nΟι Wedding Singers δεν είναι μια γραφική ορχήστρα γάμων. Ντύνονται καλύτερα από τον Adam Sandler και έχουν τις απαραίτητες metrosexual χορευτικές κινήσεις. Το τετραμελές… σεξτέτο υπόσχεται διαολεμένο booty shaking με μεγάλες δόσεις «κοπανήματος» με τις μεγαλύτερες dance επιτυχίες των 90s. Οι Wedding Singers είναι οι: Θοδωρής Μαυρογιώργης, Λάμπης Κουντουρόγιαννης , Σεραφείμ Γιαννακόπουλος, Χρήστος Αλεξάκης, Γρηγόρης Μάγος και Μενέλαος Ορφανός. Συμμετείχαν ως headlines στο 4ο CU ONSTAGE μαζί με τους Omniah και τους Lilis Bros, που πραγματοποιήθηκε στο Kitty Cat, στις 19 Δεκέμβρη και απόλαυσαν live πάνω από 500 άτομα.\nΠείτε μου λίγα λόγια ο καθένας για την ζωή του (πόσο ετών είστε, πού μεγαλώσατε, πώς ήταν η παιδική σας ηλικία, τι έχετε σπουδάσει).\nΓεννηθήκαμε ως μπάντα το 2010 μια υπέροχη νύχτα του Σεπτέμβρη. Μεγαλώσαμε στο Τώρα-Κ44, στο Γκάζι όπου ήμασταν η resident μπάντα κάθε Τετάρτη για 3 χρόνια και κάτι μήνες. Σπουδάσαμε χορευτική μουσική, 90s κατά βάση, και ζυμωθήκαμε στις πίστες με τις ντισκομπάλες.\nΠότε και πώς μπλέξατε ο καθένας με την μουσική; Τι μουσική ακούτε σπίτι σας;\nΌλοι μας, «μπλεχτήκαμε» με τη μουσική από πολύ νεαρή ηλικία, τιμώντας τη δεκαετία του 90. Ακούγαμε και ακούμε πολλή μουσική, αλλά δεν υπάρχει ένα είδος, που ο καθένας μας αγαπάει απαραίτητα πιο πολύ από τα υπόλοιπα. Περισσότερο έχει να κάνει με τη φάση της ζωής του καθενός, οπότε και επιλέγει την αντίστοιχη μουσική.\nΗ μουσική των 80’s είναι trend;\nΗ μουσική των 80s, δεν ξέρουμε αν είναι trend, γιατί παίζουμε 90s, αλλά έχοντας μεγαλώσει μέσα στα κουρέματα με χαίτη, στα γκλίτερ, τις ντισκομπάλες και τους ABBA, αγαπάμε και 80s. Ειδικότερα τη Sandra, και λίγο λιγότερο τη Samantha Fox.\nΠότε και πώς δημιουργήσατε την μπάντα;\nH μπάντα δημιουργήθηκε από τον Θοδωρή και τον Λάμπη, προκειμένου να αναβιώσουν τα «σπιτικά» πάρτυ και οι μουσικές που ακούγαμε τότε.\nΓιατί wedding; Έχετε παίξει ποτέ σε γάμο; Τι επιρροές έχετε από καλλιτέχνες και σε ποιο είδος κυμαίνεστε ως μπάντα;\nΠαίζουμε χορευτική μουσική 90s, και λεγόμαστε Wedding Singers, γιατί αγαπάμε Adam Sadler, και για να μπορούμε να παίζουμε και σε γάμους, ώστε να συμπληρώνεται το μηνιάτικο. Δόξα τον Τουτάτη, έχουμε παίξει σε αρκετούς γάμους, σε όλη την Ελλάδα και η χάρη μας έφτασε μέχρι και την Κύπρο, για τον ίδιο λόγο.\nΧορεύει ο κόσμος στα live σας;\nΤα live μας είναι μια επίθεση χορευτικής μουσικής, οπότε ο στόχος είναι να χορεύει ο κόσμος στα live μας, πράγμα που ευτυχώς συμβαίνει.\nΠοιο είναι το πιο τρελό σκηνικό που έχει γίνει σε live σας;\nΤο πιο τρελό, που έχει συμβεί είναι όταν γνωριστήκαμε για πρώτη φορά με μια παρέα από τη Θεσσαλονίκη, σε ένα Live μας στο Ωραιόκαστρο, τους Cult Battles, οι οποίοι κάνανε stage-diving από οπουδήποτε εκτός από το stage. Σκαρφαλώνανε σε ηχεία, κάνανε crowd-surfing και γενικότερα δίνανε παλμό. Ένα από τα μεγαλύτερα ζόρια, αλλά το πολεμήσαμε με λίγες φιγούρες παραπάνω, ήταν όταν παίξαμε σε μια πλατεία στη βόρεια Ελλάδα, με -8 βαθμούς. Σκληρό, αλλά ήμασταν μάχιμοι.\nΠώς νιώθετε, τι στόχους έχετε;\nΕτοιμάζουμε μια δική μας δουλειά, η οποία θα ολοκληρωθεί μέχρι το Μάιο, η οποία και θα κυκλοφορήσει μέσα στο καλοκαίρι, και προετοιμαζόμαστε για τα επόμενά μας Live.\nΠείτε μου δυο λόγια για τον διαγωνισμό CU Onstage.\nΕίναι ένα μουσικό project του CU που σε ανεβάζει επί σκηνής. Νέες μπάντες ή djs διαλέγουν τους καλλιτέχνες με τους οποίους θέλουν να μοιραστούν τη σκηνή και φτιάχνουν το δικό τους line up. Στο διαγωνισμό λοιπόν συμμετείχαν οι Omniah, που διάλεξαν εμάς για headliners και τους Lily Bros για after party djs. Το κοινό μας ψήφισε κι έτσι βρεθήκαμε όλοι μαζί σ ένα τρελό live στη σκηνή του Kitty Cat.\nΠώς σας φάνηκε το kitty cat και το live σας εκεί; Υπάρχει ξανά ζωή στο κέντρο της πόλης από την άποψη της νυχτερινή ζωής με τα live που γίνονται συνέχεια;\nΤο Kitty Cat, είναι ένας υπέροχος χώρος, και το Live εκεί ήταν φαντασμαγορικό. Είναι ένας επιπλέον λόγος για να βρεθείς στο κέντρο της πόλης, το οποίο νομίζουμε πως ξαναπαίρνει τα ηνία από άλλες περιοχές που το είχαν «προσπεράσει» στη νυχτερινή ζωή της πόλης.\nΟνειρευόμαστε, μια πόλη με περισσότερες μουσικές, με περισσότερη ελευθερία, με καλύτερο βιοτικό επίπεδο ζωής, πιο προοδευτική, και μια σύμπραξη on stage με κάποιον από τους «μεγάλους» δικούς μας, που μεγαλούργησαν και εκτός συνόρων με αγγλόφωνο στίχο.\nΤο 4ο live του CU ONSTAGE θα ακολουθήσουν άλλα δύο. Οι συμμετοχές για την επόμενη συναυλία, που θα γίνει τον Φεβρουάριο, είναι ανοιχτές για νέους μουσικούς, μπάντες, solo artists και DJs, που μπορούν να διαλέξουν το line up της συναυλίας τους και να παίξουν δίπλα στους αγαπημένους τους καλλιτέχνες.\nΠερισσότερες πληροφορίες για το διαγωνισμό #CU_ONSTAGE, υποβολή συμμετοχής & ημερομηνίες των συναυλιών, οι ενδιαφερόμενοι μπορούν να βρουν στο www.cu–onstage.com


Ε Μ ΠΡΟ Σ... για Ανάπτυξη !: Όχι άλλα «νούμερα» στην επόμενη Βουλή…\nΈνα από τα αρνητικά συμπτώματα της χρεοκοπίας της χώρας και της πολύχρονης οικονομικής κρίσης είναι ότι στα χρόνια αυτά πραγματοποιήθηκε μια τεράστια αλλαγή προσώπων στη Βουλή και μια οβιδιακή μεταμόρφωση στο πολιτικό σύστημα της χώρας.\nΚαι αν αυτές οι αλλαγές και η ανανέωση αναβάθμιζαν και εκσυγχρόνιζαν το πολιτικό προσωπικό της χώρας, θα λέγαμε ουδέν κακόν αμιγές καλού.\nΟμως αν ανατρέξουμε στα πρόσωπα που μπήκαν από το πουθενά στη ζωή μας και μάλιστα αποφάσιζαν για τις τύχες μας, θα διαπιστώσουμε ότι οι περισσότεροι νέοι βουλευτές ευτέλισαν την πολιτική ζωή της χώρας στον έσχατο βαθμό…Άνθρωποι γραφικοί, αγράμματοι, τραμπούκοι του κοινού Ποινικού Δικαίου, τεμπέληδες και αχαΐρευτοι σε όλη την προηγούμενη ζωή τους, χωρίς αρχές και αξίες, που το μόνο για το οποίο ενδιαφέρονταν ήταν να πέφτει ο βουλευτικός μισθός, να καρπώνονται τα προνόμια της θέσης και να κορδώνονται στον μικρόκοσμό τους.\nΚόμματα που φυτοζωούσαν στο περιθώριο της πολιτικής ζωής και ήταν η χλεύη των Ελλήνων πολιτών βρέθηκαν από τη μια στιγμή στην άλλη με Κοινοβουλευτικές Ομάδες και να λανσάρονται στα συμβούλια των αρχηγών κομμάτων της χώρας.\nΟλο αυτό το σύμφυρμα, όμως, δεν βρέθηκε μόνο του στα έδρανα της Βουλής. Εμείς, ο ελληνικός λαός, μέσα στην απελπισία μας τους στείλαμε να μας εκπροσωπήσουν.\nΕμείς πιστέψαμε τις μπαρουφολογίες τους, τα ψεκασμένα επιχειρήματά τους και είπαμε να τους δοκιμάσουμε.\nΟχι ότι στο παρελθόν δεν υπήρχαν γελοίοι τύποι που ίδρυαν κόμματα και διεκδικούσαν την ψήφο των Ελλήνων. Πλην όμως με αυτούς έκαναν πλάκα και χαβαλέ κάποιοι λίγοι απολιτίκ συμπατριώτες μας και γι’ αυτό δεν κατάφερναν να πλησιάσουν το όριο εισόδου στη Βουλή.\nΣτις πρόσφατες ευρωεκλογές ο ελληνικός λαός αποφάσισε να κάνει ένα ξεσκαρτάρισμα και αρκετούς από αυτούς τους έστειλε στα σπίτια τους. Παράλληλα όμως ξεπρόβαλαν άλλοι, νέοι γραφικοί σωτήρες που διεκδικούν με αξιώσεις κι αυτοί να μπουν στη Βουλή για τετραετείς παραστάσεις και δοκιμασία των εχεφρόνων.\nΤους βλέπετε, τους βλέπουμε στα μέσα ενημέρωσης να αναλύουν με περισσό θράσος τα φοβερά και τρομερά σχέδιά τους, παίρνοντας δύναμη από τα ποσοστά τους στις ευρωεκλογές, αλλά και τα ευρήματα των δημοσκοπήσεων.\nΑνάμεσά τους, ο άνθρωπος που μας οδήγησε στην περιπέτεια του πρώτου εξαμήνου του 2015, αλλά και το χρέος των 80-100 δισ. που μας φόρτωσε και θα πληρώνουμε εις το διηνεκές, όπως και ο τηλεπωλητής των επιστολών του Ιησού που επειδή έγινε πλούσιος ο ίδιος με τα μαντζούνια του, υπόσχεται να κάνει και την Ελλάδα πλούσια με τον... δικό του τρόπο.\nΔεν ξέρω πόσο έχουμε ωριμάσει μετά από όσα έχουμε περάσει ή αν κάποιοι συμπολίτες μας συνεχίζουν να βλέπουν το ύψιστο δικαίωμα που τους δίνει το δημοκρατικό πολίτευμα σαν μία ακόμα πλάκα την οποία κάνουν με ελαφρότητα πάνω στην κάλπη, αλλά φρονώ ότι πλέον δεν έχουν το δικαίωμα να παίζουν με τις ζωές μας για άλλη μία φορά.\nΣτο χέρι όλων μας είναι να στείλουμε στη Βουλή αυτή τη φορά, αν μη τι άλλο, σοβαρούς, ικανούς και έντιμους γιατί από νούμερα μπουχτίσαμε.\nΕτικέτες Βαρουφάκης, Βελόπουλος


Ποιοι Αργολιδείς στελεχώνουν τους τομείς πολιτικής του ΚΙΝΑΛ | anagnostis.org - Ειδήσεις\nΌλα τα ονόματα και οι τομείς ανάληψης.\nΣυνολικά 8 άτομα από την Αργολίδα συγκαταλέγονται στην μακρά λίστα των στελεχών που απαρτίζουν τους Τομείς Πολιτικής του Κινήματος Αλλαγής.\nΑνάμεσά τους δύο υποψήφιοι βουλευτές της Αργολίδας, ο Γιάννης Στεφάνου και η Βούλα Νικολάου, καθώς επίσης ο επικεφαλής της αξιωματικής αντιπολίτευσης του Δήμου Άργους - Μυκηνών Τάσσος Χειβιδόπουλος, δημοτικοί σύμβουλοι και μέλη του κόμματος.\nΜέλη Τομέων ΚΙΝΑΛ από Αργολίδα:\nΓΡΑΜΜΑΤΕΙΑ ΤΟΜΕΑ ΥΓΕΙΑΣ:\nΓΡΑΜΜΑΤΕΙΑ ΤΟΜΕΑ ΑΥΤΟΔΙΟΙΚΗΣΗΣ:\nΓΡΑΜΜΑΤΕΙΑ ΤΟΜΕΑ ΔΗΜ. ΥΠΟΔΟΜΩΝ:\nΟΛΟΜΕΛΕΙΑ ΤΟΜΕΑ ΔΗΜ. ΥΠΟΔΟΜΩΝ:\nΟΛΟΜΕΛΕΙΑ ΤΟΜΕΑ ΔΗΜ. ΔΚΣΗΣ:\nΓΡΑΜΜΑΤΕΙΑ ΤΟΜΕΑ ΜΙΚΡΟΜΕΣΑΙΑΣ ΕΠΙΧΕΙΡΗΜΑΤΙΚΟΤΗΤΑΣ:\nΑΝΑΠΛΗΡΩΤΗΣ ΓΡΑΜΜΑΤΕΑΣ ΤΟΜΕΑ ΨΗΦΙΑΚΗΣ ΠΟΛΙΤΙΚΗΣ:\nΓΡΑΜΜΑΤΕΑΣ ΤΟΜΕΑ ΣΥΝΔΙΚΑΛΙΣΤΙΚΟΥ (ΔΗΜΟΣΙΟΥ ΤΟΜΕΑ):


Βραδιές που «γέννησαν» Παναθηναϊκούς... (vid) | Panathinaikos24.gr\nΒραδιές που «γέννησαν» Παναθηναϊκούς… (vid)\n24.09.2016 | 14:00\nΜε αφορμή την αποκατάσταση της ιστορικής αλήθειας, το panathinaikos24.gr σας θυμίζει μερικές μόνο από τις ένδοξες «πράσινες» βραδιές στην κορυφαία διασυλλογική διοργάνωση. Καθίστε αναπαυτικά και απολαύστε βραδιές Παναθηναϊκού μεγαλείου.\nΗ UEFA φρόντισε με τη δημοσιοποίηση της αναλυτικής βαθμολογικής συγκομιδής των συλλόγων που συμμετέχουν στις διοργανώσεις της, να επιβεβαιώσει (μια και καλή) την ορθότητα του συνθήματος «Ελλάς-Ευρώπη-Παναθηναϊκός».\nΤα αδιάσειστα στοιχεία που παρουσίασε η ευρωπαϊκή ομοσπονδία, αποδεικνύουν πως ο «πρέσβης» της ποδοσφαιρικής Ελλάδας στην Ευρώπη φορά πράσινα, σβήνοντας «μονοκοντυλιά» όλες τις (επιτηδευμένες ή μη) παρανοήσεις από τους υπόλοιπους «μνηστήρες» αυτού του τίτλου.\nΜε αφορμή την αποκατάσταση της ιστορικής αλήθειας, το panathinaikos24.gr σας θυμίζει μερικές μόνο από τις ένδοξες «πράσινες» βραδιές στην κορυφαία διασυλλογική διοργάνωση.\nΜια ανάσα πριν από το θαύμα\nΈχοντας «προίκα» τα όσα πέτυχε ως ποδοσφαιριστής του Παναθηναϊκού μια δεκαετία πίσω, ο Χουάν Ραμόν Ρότσα έδειξε πως μπορεί να επαναφέρει στη «ζωή» τις μνήμες από το Γκέτεμποργκ, το Τορίνο και το Λίβερπουλ, αυτή τη φορά σαν προπονητής της ομάδας.Τη σεζόν 95/96 ο Αργεντινός και τα «παιδιά» του, έφτασαν μια ανάσα από τον τελικό του Champions League, προκαλώντας τον θαυμασμό όλης της υφηλίου.\nΗ ενδοξότερη στιγμή εκείνης της χρονιάς (και όχι μόνο) ήταν φυσικά το «διπλό» στην έδρα του παντοδύναμου τότε Άγιαξ. Όμως τα «θεμέλια» αυτής της «τρελής» πορείας είχαν τοποθετηθεί μερικούς μήνες νωρίτερα, όταν ο Παναθηναϊκός όχι μόνο άντεξε με παίκτη λιγότερο (λόγω αποβολής του Αλεξούδη) αλλά έφυγε με θριαμβευτικό «διπλό» από την Πορτογαλία (1-0) χάρη στη γκολάρα του Δημήτρη Μάρκου.\nΜετά την Πόρτο, τα πράγματα είχαν μπει στη σωστή ρότα για την ομάδα, η οποία έφτασε μέχρι τους «4» του θεσμού βρίσκοντας απέναντί της έναν παλιό της «γνώριμο» από την εποχή του Ουέμπλεϊ, τον Άγιαξ. Το ανελέητο επιθετικό «σφυροκόπημα» των «μπέμπηδων» της ολλανδικής ομάδας, έβρισκε πάνω στον Βάντσικ και λίγο πριν το τέλος ο «σπρίντερ» Δώνης πέρασε όποιον βρήκε μπροστά του, σέρβιρε για τον Βαζέχα και εκείνος πέτυχε το μεγαλύτερο γκολ της καριέρας του. Πόσο όμορφο συναίσθημα είναι άραγε το «να παγώνεις το Άμστερνταμ»;\nΥποκλίθηκαν στο μεγαλείο του οι Άγγλοι\nΗ αμιγώς βρετανική σύνθεση της Μάντσεστερ Γιουνάιτεντ σε συνδυασμό με την παρουσία του «φλεγματικού», μα επιτυχημένου Σερ Άλεξ Φέργκιουσον στον πάγκο της, της έδινε τη δυνατότητα να κοιτά τους υπόλοιπους «αφ’ υψηλού».\nΚόντρα στον Παναθηναϊκό (σεζόν 00/01) η αλήθεια είναι πως οι -ασταμάτητοι τότε- «Μπέμπηδες» του Μπέκαμ, του Σκόουλς, του Γκιγκς, των αδερφών Νέβιλ και των υπολοίπων, τα βρήκαν «σκούρα». Στο «θέατρο» του «Όλντ Τράφορντ», οι «πράσινοι» του Άγγελου Αναστασιάδη άγγιξαν το δικό τους όνειρο, «στριμώχνοντας» για τα καλά τους γηπεδούχους, οι οποίοι -παρά την τελική επικράτησή τους (3-1) θύμούνται ακόμα. το απευθείας φάουλ του Καραγκούνη. Έπειτα, στο μάτι τους θα έμπαινε και ο Γιούρκας Σεϊταρίδης, που έλυσε την απορία του Σερ Άλεξ με ένα πανέμορφο γκολ στη ρεβάνς του ΟΑΚΑ (1-1).\nΗ αυγή του 21ου αιώνα είχε να επιδείξει δύο «σταθερές» στην πορεία του ευρωπαϊου Παναθηναϊκού. Η πρώτη ήταν το συχνό συναπάντημα του με ομάδες από το Νησί και η δεύτερη οι εκπληκτικές εμφανίσεις του Καραγκούνη απέναντί τους. Μια σεζόν μετά την εκπληκτική εκτέλεση φάουλ του στο Μάντσεστερ, ήρθε η καρφωτή κεφαλιά-ψαράκι απέναντι στην Άρσεναλ, η οποία έφτανε και περίσσευε για να δώσει τη νίκη στους «πράσινους» στην «καυτή» Λεωφόρο Αλεξάνδρας.\nΒρήκαν τον «μάστορά» τους οι Γερμανοί\nΑνάλογη επιτυχία με τις υπόλοιπες εμφανίσεις, είχαν και τα «αλισβερίσια» του «τριφυλλιού» κόντρα στις ομάδες από τη Γερμανία. Πρώτο «θύμα» ήταν το Αμβούργο (σεζόν 00/01), το οποίο αν και ζόρισε την άμυνα των «πράσινων» είδε αποσβολωμένο τον Γιώργο Νασιόπουλο να ξεκινά μια κούρσα από τη σέντρα και να καταλήγει με τη μπάλα στα δίχτυα, περνώντας ακόμα και τον τερματοφύλακα Μπουτ (1-0).\nΤο σκηνικό επαναλήφθηκε ένα χρόνο αργότερα. Στην ίδια χώρα μεν, αλλά στα βόρεια (Γκελζενκίρχεν), ο Παναθηναϊκός αντιμετώπισε την Σάλκε στο νεότευκτο «παλάτι» της, ωστόσο δεν ήταν διόλου… ευγενικός ως επισκέπτης. Το πανέξυπνο απευθείας φάουλ του Γκόραν Βλάοβιτς και το υποδειγματικό τελείωμα του Μπασινά στην αντεπίθεση, έφεραν ένα μεγάλο διπλό (2-0) για την ομάδα του Κυράστα. Με το ίδιο σκορ και τον ίδιο νικητή, έληξε και η αναμέτρηση της «Λεωφόρου» η οποία «σφράγισε» την πρόκριση της ομάδας στην επόμενη φάση του θεσμού.\nΗ τελευταία μεγάλη παράσταση του Παναθηναϊκού στη Γερμανία, «παίχτηκε» μερικά χρόνια αργότερα (2008), αυτή τη φορά στη Βρέμη. Εκεί που ο «σεληνιασμένος» σε απόδοση και «δήμιος» της Βέρντερ, Βαγγέλης Μάντζιος άνοιξε το σκορ, στη συνέχεια ακολούθησε η γκολάρα του Γιώργου Καραγκούνη, με τον Αλέξανδρο Τζιόλη να βάζει το «κερασάκι» στην «τούρτα» (3-0). Εκείνη η νίκη έδωσε σύνθημα αντεπίθεσης για την ομάδα του Τεν Κάτε, η οποία στη συνέχεια πέτυχε το απόλυτο στον δεύτερο γύρο του ομίλου, εξασφαλίζοντας την πρόκριση για τα νοκ αουτ της κορυφαίας διασυλλογικής διοργάνωσης.\nΤριάρα στη Σκωτία\nΟι Σκωτσέζοι έχουν να υπερηφανεύονται για τα κατορθώματα και τον ηρωισμό του Ουίλιαμ Ουάλας, ο οποίος πέρασε τα πάνδεινα για να εξασφαλίσει την επιβίωση της ιστορικής συνέχειας της χώρας του. Κάπως έτσι αντιμετώπισε ο Παναθηναϊκός το παιχνίδι ορόσημο για την ευρωπαϊκή συνέχεια του στο Άιμπροξ (2003/4) κόντρα στη Ρέιντζερς. Τι κι αν οι παίκτες του Μακ Λις πήραν «κεφάλι» στο σκορ; Ο Ζουτάουτας από μακριά ισοφάρισε, ο Μπασινάς από πιο… μακριά έφερε το παιχνίδι «τούμπα» και ο Κωνσταντίνου απέναντι από τον Κλος «καθάρισε» το παιχνίδι (3-1) δίνοντας στους «πράσινους» το εισιτήριο για το Κύπελλο UEFA\nΈμαθαν το «όλε» οι Ισπανοί…\nΣυχνά ήταν και τα συναπαντήματα του Παναθηναϊκού με ομάδες προερχόμενες από την Ιβηρική χερσόνησο και δη από την Ισπανία. Κι αν στα παιχνίδια με τη Βαλένθια και τη Λα Κορούνια, η ομάδα στάθηκε εν πολλοίς άτυχη, σε αυτά με τη Ρεάλ και τη Μπαρτσελόνα βρήκε την ευκαιρία να δείξει το ποιόν του.\nΤη σεζόν 2001/2, η Ρεάλ Μαδρίτης κατέφθασε στην Αθήνα με όλα της τα «αστέρια» για να αντιμετωπίσει τους «πράσινους» που «καίγονταν» για ένα θετικό αποτέλεσμα, προκειμένου να εξασφαλίσουν την πρόκριση στη φάση των «8». Παρά το γεγονός πως οι «πράσινοι» προηγήθηκαν δύο φορές, με Λυμπερόπουλο και Γκούμα, οι «Μερένχες» βρήκαν ισάριθμες απαντήσεις στερώντας από την ομάδα μια τεράστια νίκη μπροστά στο κοινό της.\nΑργότερα, στην προημιτελική φάση, το εμπόδιο της Μπαρτσελόνα φάνταζε ανυπέρβλητο. Το πρώτο παιχνίδι στην Αθήνα είχε λάβει το χαρακτήρα του «crash-test» για τους παίκτες του Μαρκαριάν. Εν τέλει, η υποδειγματική λειτουργία της άμυνας, τα κατεβασμένα «ρολά» του Νικοπολίδη και το πέναλτι-γκολ του Άγγελου Μπασινά (1-0), επιβεβαίωσαν πως εκείνη την περίοδο, η ομάδα δεν είχε να φοβηθεί κανέναν αντίπαλο.\nΌσο για τη ρεβάνς΄του, το μόνο που μπορεί να σχολιαστεί είναι το παρατεταμένο «γαμώτο» που ξεστόμισαν και ξεστομίζουν ακόμα οι φίλοι της ομάδας. Το γκολ του Μιχάλη Κωνσταντίνου «τρόμαξε» τους «Μπλαουγκράνα» αλλά στη συνέχεια, χωρίς να είναι ιδιαίτερα απειλητικοί ανέτρεψαν την κατάσταση παίρνοντας σκορ πρόκρισης (3-1). Για να το πετύχουν όμως αυτό, έπρεπε να αμυνθούν στο 1/3 του γηπέδου τα τελευταία λεπτά, βλέποντας τις προσπάθειες των Κωνσταντίνου, Ολισαντέμπε και Βλάοβιτς να καταλήγουν πάνω στον Μπονάνο ή (για λίγα χιλιοστά) εκτός εστίας. Παρά το αποτέλεσμα, εκείνη τη βραδιά, «mes que un club» της Καταλωνίας ήταν ο Παναθηναϊκός…\nΟι «μαφιόζοι» με τα πράσινα\nΓια το κλείσιμο, δε μπορούσαν παρά να συμπεριληφθούν οι δύο μεγάλες αναμετρήσεις της ομάδας κόντρα στη Γιουβέντους (2000) και την Ίντερ (2009). Δύο βραδιές που έχουν μείνει βαθιά χαραγμένες στη μνήμη των φίλων του Παναθηναϊκού.\nΌσοι βρέθηκαν εκείνη τη βραδιά του Νοέμβρη στο Ολυμπιακό Στάδιο, είδαν πράγματα που θα διηγούνται μέχρι και τα δισέγγονά τους. Η «Μεγάλη Κυρία» της Ιταλίας, παλιά γνώριμη του Παναθηναϊκού από τη δεκαετία του 80′, υποκλίθηκε άνευ όρων στο «πράσινο» μεγαλείο. Ο Φαν Ντερ Σαρ ακόμα ψάχνει να βρει που πήγε η μπάλα μετά το φάουλ του Σόουζα, ο Νίκος Λυμπερόπουλος έκανε «σμπαράλια» τον Τσίρο Φεράρα με τη φοβερή τρίπλα του και ο Κριστόφ Βαζέχα έκανε το προφανές, δείχνοντας για άλλη μια φορά την κλάση του.\nΟκτώ χρόνια αργότερα (2008) ο Παναθηναϊκός ταξίδευε στο Μιλάνο, έχοντας ως πρωταρχικό στοχο την αποφυγή της ήττας από την Ίντερ του Μουρίνιο, ώστε να διατηρήσει ζωντανές τις πιθανότητες πρόκρισής του. Εκείνη τη νύχτα στο «Τζουζέπε Μεάτσα», η σημειολογία και η μοίρα έβαλαν τα δυνατά τους για να γραφτεί ακόμη ένα πράσινο έπος. Οι παίκτες του Τεν Κάτε κράτησαν καλά στα μετόπισθεν και στην επανάληψη ο Γιόσου Σαριέγκι από κοντά έβαλε τη μπάλα στα δίχτυα. Με αυτόν τον τρόπο, ο Παναθηναϊκός πήρε το «διπλό» απέναντι στην ομάδα η οποία στέφθηκε πρωταθλήτρια Ευρώπης την ίδια χρονιά.


Ξεμπλοκάρει η πληρωμή συντάξεων σε πρώην εργαζομένους ΝΠΔΔ | Η ΚΑΘΗΜΕΡΙΝΗ\nΞεμπλοκάρει η πληρωμή συντάξεων σε πρώην εργαζομένους ΝΠΔΔ\n26.11.2019 • 09:17\nΟδηγίες προς τις αρμόδιες υπηρεσίες του ΕΦΚΑ, προκειμένου να ξεκινήσει σταδιακά η πληρωμή συντάξεων σε δικαιούχους προερχόμενους από Νομικά Πρόσωπα Δημοσίου Δικαίου (ΝΠΔΔ) που από το 2016 παραμένουν εγκλωβισμένοι στις ελλείψεις και τις αδυναμίες του νόμου Κατρούγκαλου, δίνει το υπουργείο Εργασίας.\nΑναλυτικά, με εγκύκλιο που υπογράφεται από τον υφυπουργό Κοινωνικής Ασφάλισης Νότη Μηταράκη, ανοίγει ο δρόμος ώστε να ξεμπλοκάρει η διαδικασία έκδοσης συντάξεων που αφορούν υπαλλήλους ΝΠΔΔ. Στην πράξη, παρέχονται οι απαραίτητες διευκρινίσεις προς τις αρμόδιες υπηρεσίες απονομής συντάξεων του ΕΦΚΑ, για τον τρόπο υπολογισμού των συντάξιμων αποδοχών στους συγκεκριμένους ασφαλισμένους.\nΠρόκειται για περιπτώσεις συνταξιοδοτικών αιτήσεων από υπαλλήλους που στο παρελθόν υπάγονταν στο Γενικό Λογιστήριο του Κράτους. Μεγάλος αριθμός αυτών προέρχεται από το ΤΣΑΥ (υγειονομικοί) και το ΜΤΣ-ΝΙΜΤΣ (ένστολοι). Λόγω αδυναμίας υπολογισμού των εισφορών που θεωρούνται συντάξιμες, οι ασφαλισμένοι αυτής της κατηγορίας παρέμεναν εγκλωβισμένοι για σχεδόν τρία χρόνια χωρίς να μπορούν να λάβουν τη σύνταξή τους.\nΟ υφυπουργός Κοινωνικής Ασφάλισης Ν. Μηταράκης, αναφερόμενος στις συγκεκριμένες υποθέσεις, δήλωσε πως συνεχώς στο υπουργείο Εργασίας ανακαλύπτουν κενά και παραλείψεις από τον αντισυνταγματικό και πρόχειρα σχεδιασμένο νόμο Κατρούγκαλου και προσπαθούν να τα επιλύσουν.\nΝα σημειωθεί ότι το μεγαλύτερο πρόβλημα φαίνεται πως αντιμετωπίζουν οι ασφαλισμένοι που προέρχονται από τα ασφαλιστικά ταμεία, οι οποίοι, εγκλωβισμένοι εδώ και τρία χρόνια, δεν μπορούν να λάβουν οριστική σύνταξη. Η εγκύκλιος που υπεγράφη, θεωρείται «πιλότος» προκειμένου να ακολουθηθεί η ίδια διαδικασία και στις υπόλοιπες περιπτώσεις. Μάλιστα, η πλειονότητα των περίπου 1.300 πρώην εργαζομένων στα ΝΠΔΔ ζει με προσωρινή σύνταξη που δεν ξεπερνά τα 600 ευρώ μεικτά. Προκαλεί μάλιστα εντύπωση το γεγονός ότι η πρώτη σχετική εγκύκλιος για τη συνταξιοδότηση των εργαζομένων σε ΝΠΔΔ και ΝΠΙΔ εκδόθηκε από την προηγούμενη ηγεσία του υπουργείου Εργασίας, στις 29/5/2019. Στις 4/6/2019 εκδίδεται 2η εγκύκλιος, ενώ στις 13/6/2019, με εξαιρετικά επείγον έγγραφο, αποσύρονται οι σχετικές εγκύκλιοι και αναστέλλεται η εφαρμογή των οδηγιών. Βασική αιτιολογία για τη νέα καθυστέρηση ήταν ότι πρέπει να επανεξεταστούν οι συντάξιμες αποδοχές των υπαλλήλων των εν λόγω ασφαλιστικών φορέων που εντάχθηκαν στον ΕΦΚΑ.\nΗ μη έκδοση οριστικών αποφάσεων κύριας σύνταξης έχει συνέπεια τη μη έκδοση απόφασης και για την καταβολή του εφάπαξ, καθώς και τη μη έκδοση της επικουρικής σύνταξης. Από καταγγελίες συνταξιούχων, δε, προκύπτουν περιπτώσεις ασφαλισμένων που έχουν καταθέσει αίτηση για σύνταξη τον Αύγουστο του 2016 και ζουν με 500 ή 600 ευρώ προσωρινή σύνταξη.\nΥπολογίζεται πως υπάρχουν δικαιούχοι που αναμένουν αναδρομικά ποσά από 50.000 έως και 70.000 ευρώ έκαστος, με το συνολικό ποσό των συντάξεων που πρέπει να καταβληθεί, βάσει των εκτιμήσεων, να αγγίζει τα 80 εκατ. ευρώ.\nΗ μάχη του Δημοσίου στην Ε.Ε. για το τελευταίο τμήμα του Ε65\nΙταλική «εισβολή» στην αγορά ενέργειας


Πώς να συνδέσετε μια διπλή ή τριπλή έξοδο\nΤο διαμέρισμα έχει συνήθως αρκετές ελεύθερες πρίζες, αλλά συχνά αποδεικνύεται ότι ένας από αυτούς πρέπει να περιλαμβάνει τουλάχιστον δύο συσκευές. Η λύση στο πρόβλημα είναι πολύ απλή, αν ενδιαφέρεστε εκ των προτέρων για τη σύνδεση μιας διπλής υποδοχής. Αυτός είναι ένας από τους πιο αξιόπιστους τρόπους για την επίλυση του προβλήματος των αποσπώμενων δένδρων, παράλληλα με τις επαφές χαλάρωσης των απλών εξόδων.\nΤι είναι διπλές ή τριπλές υποδοχές\nΜια συνηθισμένη πρίζα είναι μια μεταλλική επαφή, στερεωμένη σε μια διηλεκτρική θήκη. Τα καλώδια στερεώνονται σε καθένα από αυτά με βίδωμα. Μια διπλή πρίζα, τοποθετημένη σε ένα βύσμα, αποτελείται από τις ίδιες επαφές, μόνο αυτές είναι κατασκευασμένες κατά μήκος των άκρων της πλάκας και καθένα από αυτά έχει μια βάση βιδώματος για το φάσμα ή το ουδέτερο σύρμα. Δεδομένου ότι η πλάκα χαλκού ή ορείχαλκου έχει σε κάθε περίπτωση μεγαλύτερο εύρος ζώνης από το καλώδιο, τότε είναι η πιθανή "αδύναμη ζεύξη", οπότε όταν συνδέετε μια διπλή έξοδο με τη σύσφιξη των επαφών πρέπει να λαμβάνεται με όλη την προσοχή.\nΤο σχηματικό διάγραμμα της σύνδεσης μιας τριπλής υποδοχής δεν διαφέρει από το διπλό - η φάση και το μηδέν παρέχονται στις επαφές που βρίσκονται σε πλάκες από χαλκό ή ορείχαλκο. Μεταξύ τους, οι τριπλές υποδοχές είναι δομικά διαφορετικές σε τριγωνικές ή κορδέλες. Ο δεύτερος τύπος είναι ο ίδιος διπλός, αλλά με πρόσθετη υποδοχή για το τρίτο βύσμα - όλες οι επαφές είναι σε συμπαγή πλάκες. Τριγωνικό, με τη σειρά του, πρέπει να είναι κατασκευασμένο από πολλά κομμάτια, συνδέοντας τα μαζί με πριτσίνια. Θεωρητικά, αυτό μειώνει κάπως την αξιοπιστία των επαφών, αλλά αν δεν παραβιάσετε τους κανόνες λειτουργίας, τότε μια τριγωνική τριπλή υποδοχή, εγκατεστημένη σε μία πρίζα, λειτουργεί χωρίς παραποτάματα για πολλά χρόνια.\nΓιατί διπλή πρίζα\nΤα μειονεκτήματα της απόφασης για την τοποθέτηση μιας διπλής υποδοχής είναι πολύ δύσκολο να βρεθούν. Το πιθανότερο είναι ότι το μόνο επιχείρημα που προβάλλεται κατά πάσα πιθανότητα εκφράζεται απλώς «από βλάβη» και λέει ότι η σύνδεσή του με το δίκτυο αυξάνει τον κίνδυνο υπερφορτώσεων - εκτός από τις οικογένειες με ηλεκτρολόγους, κανείς δεν θα σκεφτεί καν να «τραβήξει» Κάνετε ένα σημείο δύο ισχυρές ηλεκτρικές συσκευές.\nΣτην πράξη, για τη σύνδεση τέτοιων συσκευών σταθερά καταναλώνουν ένα μεγάλο ρεύμα έντασης κάνουν μεμονωμένα σημεία πώλησης, έτσι υπό συνήθεις συνθήκες για την εμφάνιση της παρατεταμένης επικίνδυνων υπερφόρτωσης θα πρέπει να συγκλίνουν διάφορους παράγοντες, ο συνδυασμός των οποίων αντιπροσωπεύεται πολύ, πολύ απίθανο.\nΠοια είναι η μέση τιμή πώλησης;\nΗ πρώτη στιγμή είναι το ρεύμα που μπορεί να αντέξει η υποδοχή - συνήθως αυτή η παράμετρος φαίνεται στο καπάκι της, λιγότερο συχνά στο εσωτερικό. Οι παλιές συσκευές της Σοβιετικής Ένωσης, οι οποίες είναι πλέον λιγότερο πιθανό να βρεθούν (αντικαθίστανται από την πρώτη σχεδόν λόγω της ανάγκης να συνδεθούν σύγχρονα βύσματα ευρώ), είναι στην κύρια μάζα, σχεδιασμένα για ένα ρεύμα 6 Amps. Μοντέρνα, ακόμη και μέτρια ποιότητα, έχουν ήδη σημειωθεί 10 (αν είναι χωρίς έδαφος) ή 16 Αμπέρ.\nΤι σημαίνουν αυτοί οι αριθμοί θα σας βοηθήσει να μάθετε τη σχολική φόρμουλα για τον υπολογισμό της δύναμης του ηλεκτρικού ρεύματος - ακόμη και οι ανθρωπιστικές επιστήμες πρέπει να το καταλάβουν. P (ισχύς) = I (ρεύμα) * U (τάση) και θεωρώντας ότι η τάση στο οικιακό δίκτυο είναι πάντα σταθερή και ίση με 220 Volts, είναι πολύ απλό να υπολογίσετε τι υποδηλώνει η ετικέτα με την ισχύ του ρεύματος.\n220 Volts * 6 Αμπέρ = 1320 Watts = 1.3 kW\n220 Volts * 10 Amps = 2200 Watts = 2,2 kW\n220 Volts * 16 Αμπέρ = 3520 Watt = 3,5 kW\nΓια να απεικονίσετε πού μπορείτε να συνδέσετε με ασφάλεια μια διπλή έξοδο, μπορείτε να συγκρίνετε τις πιο συχνά χρησιμοποιούμενες ηλεκτρικές συσκευές:\nΛαμβάνοντας υπόψη τις συστάσεις του ΣΑΕ: πώς να συνδέσετε ένα ισχυρό συσκευές κουζίνας, θερμοσίφωνες και τα κλιματιστικά - που τροφοδοτείται πάντα μια ξεχωριστή γραμμή, είναι πολύ δύσκολο να φανταστεί κανείς μια κατάσταση κατά την οποία η εγκατάσταση ενός διπλού υποδοχής συνεπάγεται την ταυτόχρονη λειτουργία των δύο μονάδων συνολικής ισχύος άνω των 2,2 kW. Χρησιμοποιήστε ένα σίδερο, ταυτόχρονα με την ηλεκτρική σκούπα ή το σεσουάρ είναι προβληματική - υπάρχει μόνο ένα βραστήρα φούρνο μικροκυμάτων, αλλά μαζί λειτουργούν το πολύ 5-8 λεπτά, και το περιθώριο ασφαλείας ηλεκτρολόγου μηχανικού δεν είναι μια φράση κενή περιεχομένου. Επιπλέον, για τέτοιες συσκευές συνήθως βάζετε μια καλή έξοδο για 16 αμπέρ.\nΕγκατάσταση διπλής και τριπλής υποδοχής\nΔεν υπάρχει διαφορά μεταξύ του τρόπου δημιουργίας μιας σύνδεσης τριπλής υποδοχής, διπλής ή συνηθισμένης - όλα τα βήματα είναι εντελώς ίδια. Φυσικά, όλη η εργασία πρέπει να γίνει με απενεργοποιημένη ηλεκτρική ενέργεια:\nΜια τρύπα τρυπιέται στον τοίχο, όπου θα εγκατασταθεί το βύσμα και το στύλο, κατά μήκος του οποίου θα τρέξει το καλώδιο (εάν η εγκατάσταση πραγματοποιηθεί από το μηδέν).\nΠαρασκευάζεται γύψο ή τσιμεντοκονία - λίγο, έτσι ώστε να αρκεί για να στερεώσει μια πλάκα τοίχου στον τοίχο.\nΞεπλύνετε με τον τοίχο είναι εγκατεστημένο box podozetnika (σύρματα τοποθετούνται μέσα του, και πριν από αυτό, τα άκρα τους πρέπει να τυλιγμένα με ταινία, έτσι ώστε το διάλυμα γύψο δεν εμπίπτει στους πυρήνες). Στη συνέχεια, πρέπει να περιμένετε τον καθορισμένο χρόνο για να σκληρύνετε πλήρως τη λύση - ανάλογα με τη σύνθεση, μπορεί να διαρκέσει από 15 λεπτά έως και μία ημέρα.\nΠεραιτέρω, η ηλεκτρική ταινία αφαιρείται από τα άκρα των συρμάτων, αν είναι απαραίτητο, η απαιτούμενη ποσότητα μόνωσης, τα καλώδια εισάγονται στο εξάρτημα επαφής και σφίγγονται. Αντίθετα με κάποιες απόψεις, δεν υπάρχει καμία διαφορά για το πώς να συνδέσετε μια τριπλή υποδοχή (το ίδιο ισχύει και για το διπλό και μόνο) - το σύρμα φάσης μπορεί να συσφιχθεί τόσο στην δεξιά επαφή όσο και στα αριστερά. Το κύριο πράγμα είναι να έχουμε καλή επαφή μεταξύ του πυρήνα και του τερματικού, να αυξήσει την περιοχή του, ο πυρήνας μπορεί να είναι ελαφρώς πεπλατυσμένος με πένσες.\nΣτη συνέχεια, το εσωτερικό μέρος είναι εγκατεστημένο στην πλάκα πυθμένα - δεν χρειάζεται να εκθέτετε τίποτα εδώ, αφού υπάρχει ένας περιοριστής πάνω του, με τον οποίο πιέζεται προς τον τοίχο. Όταν η υποδοχή είναι πλήρως ευθυγραμμισμένη, τα πόδια εξαπλώσεως σφίγγονται και το πώμα βιδώνεται στην υποδοχή.\nΤο τελευταίο βήμα είναι να στερεώσετε το κάλυμμα - είναι βιδωμένο στο εσωτερικό.\nΣε ποιο βήμα πρέπει να ενεργοποιήσετε την ηλεκτρική ενέργεια εξαρτάται αποκλειστικά από το βαθμό περιέργειας - η σύνδεση γίνεται σωστά ή όχι. Μπορείτε να ελέγξετε την τάση αμέσως μετά τη σύνδεση των καλωδίων, μετά την εγκατάσταση του εσωτερικού μέρους στην υποδοχή ή μετά την ολοκλήρωση της εγκατάστασης.\nΗ διαδικασία εγκατάστασης για μια διπλή έξοδο εμφανίζεται σε αυτό το βίντεο:\nΔιπλές και τριπλές υποδοχές που καλούνται από το συνηθισμένο\nΗ έννοια αυτής της σύνδεσης είναι ότι από το κουτί διακλάδωσης έως τη μία από τις πρίζες υπάρχουν κατάλληλα καλώδια φάσης και ουδέτερου και από τους ακροδέκτες με το επόμενο καλώδιο συνδέεται το τρίτο και ούτω καθεξής. Στην πραγματικότητα, δεν φαίνεται διπλή, αλλά διπλή (χτισμένη) πρίζες που συνδέονται με μια ξεχωριστή μονάδα, η οποία εξακολουθεί να τροφοδοτείται από ένα μόνο σύρμα.\nΜια σειρά υποδοχών που συνδέονται με αυτόν τον τρόπο μπορούν εύκολα να επισκευαστούν - εάν κάποιο τμήμα τους αποτύχει, τότε μόνο το σπασμένο τμήμα θα πρέπει να αλλάξει.\nΤο σύρμα που συνδέει τα μπλοκ υποδοχής έχει επιλεγεί στο ίδιο τμήμα με αυτό που έρχεται στο πρώτο από αυτά. Αν αυτό δεν είναι παρούσα, χωρίς προβλήματα, μπορείτε να πάρετε τα καλώδια με μεγαλύτερη διατομή κατοικιών, αλλά σε καμία περίπτωση, όχι το αντίστροφο - με φορτίο άνω των φειδωλός, σε συνδυασμό με τις επαφές αυτές οδηγήσουν σύντομα αρχίζουν να ζεσταθεί και να οξειδωθεί. πολύπριζα γενικά εγκαθίστανται σε χώρους όπου δεν θα έπρεπε να χρησιμοποιήσετε ένα μεγάλο αριθμό συσκευών υψηλής ισχύος, όμως, αν ο καλώδια σύνδεσης των καταστημάτων επαρκούς μεγέθους και καλές επαφές προσφοράς και συσφίγγονται, το έργο του μια θερμάστρα σε ένα ζευγάρι με πολλές άλλες συσκευές είναι ελεύθεροι να επιβιώσουν.\nΥπάρχει ακόμα μια αποχρώσεις κατά την εγκατάσταση podozetnikov - μπορούν να τοποθετηθούν ένα κάθε φορά, ή μπορείτε να βρείτε ένα ολόκληρο μπλοκ που εισάγεται αμέσως στις τρύπες διάτρητοι στον τοίχο. Διαφορετικά, όλα γίνονται με τον ίδιο τρόπο όπως σε μια κανονική πρίζα.\nΜια λεπτομερής ιστορία για τη σύνδεση του μπλοκ υποδοχής σε αυτό το βίντεο:\nΩς αποτέλεσμα, η χρήση διπλών και τριπλών υποδοχών είναι μια μεγάλη εναλλακτική λύση σε σχέση με την ανάγκη σύνδεσης με κοινούς μεταφορείς, τσιπ και άλλες συσκευές που επιτρέπουν την εργασία από ένα σημείο σε πολλές συσκευές ταυτόχρονα.\nΟ μόνος κανόνας που πρέπει να ληφθεί υπόψη, χωρίς να ενοχλείται ο υπολογισμός σε κιλοβάτ, δεν είναι να περιλαμβάνει αρκετές ισχυρές συσκευές, όπως θερμαντήρες, σε μία έξοδο ή σε μια ομάδα από αυτές. Στις συνθήκες διαβίωσης είναι πολύ δύσκολο να φανταστεί κανείς μια κατάσταση που μπορεί να είναι απαραίτητη, αλλά εάν προκύψει μια τέτοια ανάγκη, τότε είναι προτιμότερο να επιλέγουμε πρίζες σε διαφορετικούς και κατά προτίμηση αντίθετους τοίχους.


Γιατί σας συμφέρει να επιλέξετε συμβεβλημένο νοσηλευτήριο | e-Today.GR Ειδήσεις 1.000 Άρθρα Καθημερινά - news portal - e-Τoday.GR\nOι ασφαλιστικές εταιρείες ακολουθούν διαφορετική πολιτική ως προς την καταβολή της αποζημίωσης για τα έξοδα νοσηλείας. Για αυτό και πρέπει να ρωτάτε τον ασφαλιστή σας πριν από την υπογραφή του συμβολαίου ποια πολιτική ακολουθεί η εταιρία ώστε να αποφύγετε τις καθυστερήσεις και την ταλαιπωρία.\nΕιδικότερα πρέπει να ρωτήσετε σε ποιες περιπτώσεις η εταιρία καταβάλλει απευθείας τα κόστη νοσηλείας του ασφαλισμένου στα νοσοκομεία και πότε ακολουθείται η απολογιστική πληρωμή, δηλαδή ο ασφαλισμένος πρώτα υποβάλλει δικαιολογητικά και αποδείξεις στην εταιρία και στη συνέχεια περιμένει να πιστωθεί η αποζημίωσή του. Φανταστείτε να μάθετε εκ των υστέρων ότι η επέμβαση στην οποία υποβληθήκατε δεν καλύπτεται!\nΟι ασφαλιστές πάντως συμβουλεύουν πως για να ελαχιστοποιηθούν οι περιπτώσεις ταλαιπωρίας, καθυστερήσεων και παρεξηγήσεων, η βέλτιστη πρακτική είναι να επιλέξουν για τη νοσηλεία τους συμβεβλημένο ή ακόμα καλύτερα ειδικό συμβεβλημένο νοσηλευτήριο.\nΗ απευθείας κάλυψη των δαπανών νοσηλείας είναι σημαντικό κίνητρο για να επιλέξει ο ασφαλισμένος να νοσηλευτεί σε συμβεβλημένο με την εταιρία νοσοκομείο.\nΕπίσης ανάλογα με το είδος του προγράμματος, παρέχεται μείωση ή κάλυψη των εξωνοσοκομειακών δαπανών για ιατρικές πράξεις, εξετάσεις και περαιτέρω παρακολούθηση που σχετίζονται με τη νοσηλεία και πραγματοποιήθηκαν προ ή μετά αυτής.\nΣτα συμβεβλημένα νοσοκομεία μπορεί ο ασφαλισμένος να «κερδίσει» δωρεάν παροχές σε περίπτωση επείγοντος περιστατικού και προνομιακές χρεώσεις για πλήθος άλλων υπηρεσιών. Αρκεί βέβαια η πάθηση εξαιτίας της οποίας πραγματοποιείται η νοσηλεία να μην εμπίπτει στις αναμονές ή στις εξαιρέσεις του συμβολαίου.\nΠροϋπόθεση για την απευθείας κάλυψη των δαπανών νοσηλείας είναι η μη οφειλή ληξιπρόθεσμων ασφαλίστρων.\nακολουθούν • ασφαλιστικές • διαφορετική • εταιρείες • πολιτική\nΟ σκύλος μου γαβγίζει όταν ακούει το κουδούνι της πόρτας. Τι μπορώ να κάνω; Αυτοί οι άνθρωποι είναι πιο καχύποπτοι από τους άλλους\nΑτύχημα για την Ελεονώρα Μελέτη! Έκανε ράμματα στο κεφάλι\nΡεβεγιόν στην ΕΡΤ με “2019 ευχές”\nΚατεπείγουσα συζήτηση και ψήφιση του ν/σ για τα προσωπικά δεδομένα ζητεί η κυβέρνηση\nΑπονομή πτυχίων σπουδαστών δημοτικού ωδείου Ορεστιάδας\nΟΠΤΙΜΑ:Επενδύει 2,5 εκ. στη ΔΟΜΟΚΟΣ και…απλώνει το Κατίκι στο εξωτερικό\nΔύκολη η προσπάθεια του Λεβέντη να ξαναμπει στη βουλή\n«Πολίτες του Βύρωνα»: Υπάρχουν σημαντικές ελλείψεις σε δημοτικές υπηρεσίες


Εγκαύματα στο σπίτι – dietup.gr\nΕγκαύματα στο σπίτι\nΗ φωτιά από τα πρώτα χρόνια του ανθρώπου στην γη εκτός από τα οφέλη της φόβιζε και για τα καταστροφικά της αποτελέσματα στους ανθρώπινους ιστούς.\nΗ πρώτη θεραπεία για εγκαύματα συναντάται σαν γραπτό μνημείο στον περίφημο πάπυρο του Smith που χρονολογείται στο 1500 π.χ. στην Αίγυπτο όπου περιγράφεται ειδικό σκεύασμα για την θεραπεία εγκαυμάτων από κόμη και γάλα αίγας καθώς και γάλα γυναίκας που είχε παιδί αγόρι.\nΟ Ιπποκράτης γνώριζε την μεγάλη απώλεια θερμότητας μέσω εγκαυματικών βλαβών και συνιστά χρησιμοποίηση θερμών επιδέσμων.\nΟ πρώτος ο οποίος περιέγραψε και διαχώρισε τα εγκαύματα σε επιπολής και εν τω βάθη ήταν ο Αμβρόσιος Παρί (1517-1590). Στο τέλος του 19ου αιώνα διαφαίνονται στον ορίζοντα οι δερματικές μεταμοσχεύσεις ως τοπική θεραπεία των εγκαυματικών βλαβών.\nΣτον Α’ Παγκόσμιο πόλεμο χρησιμοποιούνται το ιώδες Tu, το τανικό οξύ, διαλύματα νιτρικού αργύρου ως αντιπηκτικά και εσχαρωτικά.\nΣτον Β’ Παγκόσμιο πόλεμο γίνονται θαύματα στην θεραπεία των εγκαυμάτων και εμφανίζονται οι πρώτες αμιγείς μονάδες νοσηλείας εγκαυμάτων.\nΕΓΚΑΥΜΑΤΑ ΣΤΟ ΣΠΙΤΙ\nΗ πρόληψη της πυρκαγιάς και του εγκαύματος είναι πρόβλημα περίπλοκο και ανησυχητικό. Ενώ όλος ο ιατρικός κόσμος πιστεύει ότι ένα βαρύ έγκαυμα είναι ο πλέον άσχημος τραυματισμός που μπορεί να υποστεί κάποιος και να επιβιώσει, η απάθεια του κοινού έχει συγκεντρώσει το ενδιαφέρον της μόνο στην καταστολή της πυρκαγιάς όταν εκδηλωθεί.\nΗ διδασκαλία της πρόληψης των εγκαυμάτων δεν είναι τόσο εύκολη όσο φαίνεται. Χρειάζονται σωστά προγράμματα ενημέρωσης μέσα από κρατικούς και ιδιωτικούς φορείς, με τη χρήση των μέσων μαζικής επικοινωνίας(τύπος ,τηλεόραση, ραδιόφωνο). Εκτός από το ότι το κοινό πρέπει να διδαχθεί πώς να προφυλάσσεται από τραυματισμούς, πρέπει επίσης να θεσμοθετηθούν αλλαγές, τόσο στους οικονομικούς σχεδιασμούς, όσο και στα συστήματα ασφαλείας.(Δυστυχώς όμως, αυτά τα θυμόμαστε μόνο μετά από μεγάλες καταστροφές). Στατιστικά στοιχεία μας πληροφορούν ότι το 75% όλων των εγκαυμάτων οφείλονται στο ίδιο το θύμα, ενώ το 65-75% αυτών των τραυματισμών συμβαίνουν στο σπίτι.\nΟμάδες υψηλού κινδύνου για να υποστούν εγκαύματα είναι τα παιδιά ηλικίας κάτω των 3 ετών και οι ηλικιωμένοι άνω των 65 ετών. Αμέσως μετά με ποσοστό 20% ακολουθούν οι τυχαία παρευρισκόμενοι στο χώρο που εκδηλώνεται η φωτιά.\nΗ μεγαλύτερη αιτία των εγκαυμάτων σε αστικές περιοχές είναι τα θερμά υγρά. Εδώ το έγκαυμα συμβαίνει κατά πρώτο λόγο στην κουζίνα και κατά δεύτερο στο μπάνιο.\nΕπειδή τα μικρά παιδιά είναι περίεργα, αναποδογυρίζουν βραστήρες ή πιάτα με καυτό περιεχόμενο για να το δουν. Γι’ αυτό λοιπόν σε σπίτι με μικρά παιδιά, δεν τοποθετούμε κατσαρόλες με καυτό περιεχόμενο στα εμπρός μάτια της κουζίνας αλλά πάντοτε στα πίσω, γιατί σε μια στιγμή που δεν τα προσέχουμε, μπορεί να συμβεί το κακό. Επίσης πρέπει να προσέχουμε τα καλώδια των ηλεκτρικών συσκευών γιατί μπορεί να μπλεχτούν στα πόδια των παιδιών που μπουσουλάνε και να ανατραπούν. Ο πολύ χρησιμοποιούμενος τελευταία φούρνος μικροκυμάτων, ενώ είναι ασφαλής για τους ενήλικες, δεν πρέπει να χρησιμοποιείται από μικρά παιδιά για το φόβο ατυχήματος.\nΤα ατυχήματα στο μπάνιο, που αποτελούν τη δεύτερη συχνότητα αιτία εγκαυμάτων, συνήθως οφείλονται στην υψηλή θερμοκρασία του νερού της βρύσης. Από αυτά το 27% συμβαίνουν σε απρόσεκτα παιδιά και σε ηλικιωμένα άτομα λόγω των αργών αντανακλαστικών τους ή σε άτομα με προβλήματα υγείας όπως παραπληγία, διαβήτης κ.λ.π.\nΠρέπει επίσης να αναφερθούμε στα εγκαύματα, που οφείλονται σε πυρκαγιά μέσα στο σπίτι από βλάβη οικιακών πηγών θερμότητας. Τέτοιες πηγές θερμότητας είναι το τζάκι, η ξυλόσομπα, η κεντρική θέρμανση, οι θερμάστρες ηλεκτρικές και αερίου. Επίσης η αποθήκευση βενζίνης, πεπιεσμένων αερίων, υγρών καθαρισμού δίπλα σε θερμάστρες αερίου ή καυστήρες ευθύνονται για πυρκαγιές.\nΗ εγκατάσταση συστημάτων συναγερμού μπορεί να προλάβει την εξάπλωση μιας φωτιάς μέσα στο σπίτι. Για το σκοπό αυτό, υπάρχουν ανιχνευτές καπνού ή θερμότητας, που παρέχουν έγκαιρη προειδοποίηση. Δεδομένου ότι τα περισσότερα ατυχήματα αρχίζουν στα σπίτια από εισπνοή καπνού και όχι από τις φλόγες, καταλαβαίνουμε την χρησιμότητά τους.\nΣυνοψίζοντας όλα τα παραπάνω, διαπιστώνουμε την μεγάλη ανάγκη ενημέρωσης του κόσμου, με κάθε τρόπο, ώστε να περιορίσουμε όσο το δυνατό περισσότερο τους τραυματισμούς και τους θανάτους από εγκαύματα.\nΗ ΠΡΟΛΗΨΗ ΜΑΣ ΣΩΖΕΙ\nΤο καλοκαίρι είναι η εποχή η συνδεδεμένη με τις διακοπές και την ανέμελη ζωή μακριά από τις σκοτούρες της καθημερινότητας. Είναι όμως και η χρονική περίοδος στην οποία συμβαίνουν τα περισσότερα ατυχήματα. Ένα αρκετά μεγάλο ποσοστό από αυτά διεκδικούν τα εγκαύματα.\nΤο έγκαυμα αν και είναι ένα τραύμα που αφορά τοπικά το δέρμα και τους υποκείμενους ιστούς, εν τούτοις, ανάλογα με την σοβαρότητά του, έχει επιπτώσεις σε όλο τον ανθρώπινο οργανισμό.\nΤα εγκαύματα διακρίνονται σε σχέση με την αιτία που τα προκάλεσε στα εξής είδη :\nΘΕΡΜΙΚΑ ΕΓΚΑΥΜΑΤΑ : Όταν το αίτιο είναι η φωτιά, τα καυτά υγρά (λάδι, νερό, καφές) ή τα καυτά στερεά αντικείμενα.\nΗΛΕΚΤΡΙΚΑ ΕΓΚΑΥΜΑΤΑ : Όταν το αίτιο είναι το ηλεκτρικό ρεύμα. Εδώ η διαδρομή του μέσα από το ανθρώπινο σώμα, δημιουργεί διαφόρου βαθμού κακώσεις στους ιστούς, μέχρι και το θάνατο.\nΧΗΜΙΚΑ ΕΓΚΑΥΜΑΤΑ : Εδώ το αίτιο είναι χημικές ουσίες που όταν έρθουν σε επαφή με το δέρμα δημιουργούν ιστικές καταστροφές.\nΑΚΤΙΝΙΚΑ ΕΓΚΑΥΜΑΤΑ : Όταν το αίτιο είναι η ιονίζουσα ακτινοβολία. Αυτή μπορεί να είναι ιατρογενής (θεραπευτικές ή διαγνωστικές ακτινοβολίες) αλλά και η ηλιακή ακτινοβολία (έγκαυμα μετά από πολύωρη ηλιοθεραπεία).\nΤο έγκαυμα ανάλογα με την σοβαρότητά του είναι :\n1ου βαθμού, όταν έχει καταστραφεί μόνο η επιδερμίδα. Εδώ το χρώμα του δέρματος είναι εξέρυθρο, με έντονο πόνο στην αφή. Συνήθως εδώ ανήκει το ηλιακό έγκαυμα.\n2ου βαθμού, όταν έχει καταστραφεί η επιδερμίδα και το ανώτερο μέρος του χωρίου. Σαν παρένθεση πρέπει να πούμε ότι οι στιβάδες του δέρματος απ’ έξω προς τα μέσα είναι επιδερμίδα, χόριο και ακολουθεί το υποδόριο λίπος. Εδώ, το χρώμα του δέρματος είναι ερυθρό, ασπρίζει στην πίεση και εμφανίζει μεγάλες φουσκάλες με ορώδες υγρό. Χαρακτηριστικός είναι ο έντονος πόνος. Σήμερα το είδος αυτό του εγκαύματος ονομάζεται μερικού πάχους.\n3ου βαθμού, όταν έχει καταστραφεί όλο το πάχος του δέρματος, μέχρι το υποδόριο λίπος ή και βαθύτερα, χαρακτηριστικά σημεία είναι η απουσία πόνου στην περιοχή του εγκαύματος, η απουσία φυσαλίδων, ενώ το χρώμα είναι λευκό ή φαιό ή μαύρο ή και εξέρυθρο, που δεν ασπρίζει στην πίεση. Το είδος αυτού του εγκαύματος λέγεται ολικού πάχους\nη καλή ή η κακή πρόγνωση ενός εγκαύματος εξαρτάται από τον βαθμό του εγκαύματος και από την έκταση της εγαυματικής επιφάνειας. Χειρότερη πρόγνωση έχουν τα 3ου βαθμού (ή ολικού πάχους) με μεγάλη εγκαυματική επιφάνεια. Στην συνέχεια καλύτερη πρόγνωση έχουν τα 2ου βαθμού και ακόμη καλύτερη τα 1ου βαθμού εγκαύματα.\nΟι πρώτες βοήθειες που μπορούν να δοθούν σε έναν εγκαυματία, από τους γύρω, είναι :\nΝα απομακρύνουμε τον εγκαυματία με μεγάλη προσοχή από την αιτία που προκάλεσε το έγκαυμα, διατηρώντας τον σε ηρεμία και ακινησία.\nΝα αφαιρεθούν με μεγάλη προσοχή τα ρούχα που καίγονται.\nΝα ελεγχθεί εάν υπάρχουν και άλλοι τραυματισμοί εκτός από το έγκαυμα.\nΝα προσέξουμε εάν έχει ελεύθερη αναπνοή και αν όχι, να κοιτάξουμε το στόμα του μήπως έχει ξένα δώματα που πρέπει να απομακρύνουμε.\nΔεν πρέπει να σπάζουμε και να αφαιρούμε τις φυσαλίδες που σχηματίζονται στην εγκαυματική περιοχή γιατί αυτό αργότερα , μπορεί να έχει επιπτώσεις στην επούλωση του τραύματος.\nΕάν πρόκειται για έγκαυμα που οφείλεται σε χημικές ουσίες πρέπει να ξεπλένεται το δέρμα που ήρθε σε επαφή με αυτές με άφθονο νερό.\nΣε εκτεταμένα εγκαύματα δεν δίνουμε νερά από το στόμα.\nΔεν τοποθετούμε ποτέ αλοιφές ή διάφορα πρακτικά μέσα, στις εγκαυματικές επιφάνειες.\nΠρέπει να θυμόμαστε πάντα με ακρίβεια την ώρα που έγινε το ατύχημα και το αίτιο που το προκάλεσε. Στα θερμικά εγκαύματα, σημασία έχει να γνωρίζει ο γιατρός αν αυτά έγιναν σε κλειστό ή ανοιχτό χώρο γιατί στον κλειστό χώρο επιβαρύνεται περισσότερο ο εγκαυματίας από εισπνοή προϊόντων καύσεως .\nΌταν το έγκαυμα αφορά τα χέρια ή τα πόδια, αυτά πρέπει να τοποθετούνται σε ψηλότερη θέση από το υπόλοιπο σώμα του εγκαυματία κατά την μεταφορά του.\nΕιδοποιούμε το ταχύτερο δυνατό γιατρό ή αν αυτό δεν είναι εύκολο, μεταφέρουμε τον εγκαυματία στον πλησιέστερο ιατρικό σταθμό ή νοσοκομείο.\nΠάντα όμως πρέπει να έχουμε υπ’ όψιν μας ότι καλύτερα να προλαμβάνουμε παρά να θεραπεύουμε.\nΈτσι θα πρέπει να εξασφαλίζουμε, τόσο στους χώρους δουλειάς όσο και στους χώρους κατοικίας μας τέτοιες συνθήκες ώστε να μηδενίζεται η πιθανότητα ατυχήματος.\nΗ ΣΥΜΒΟΛΗ ΤΟΥ ΠΛΑΣΤΙΚΟΥ ΧΕΙΡΟΥΡΓΟΥ\nΑΠΑΡΑΙΤΗΤΗ Η ΚΑΛΗ ΨΥΧΟΛΟΓΙΚΗ ΚΑΤΑΣΤΑΣΗ\nΤο έγκαυμα όταν ξεπερνά σε έκταση το 30% της επιφάνειας του σώματος αποτελεί έναν σοβαρό τραυματισμό. Ο βαθμός σοβαρότητας του εγκαύματος εξαρτάται τόσο από την έκταση και το βάθος του όσο και από τις περιοχές του σώματος στις οποίες εντοπίζεται.\nΤα μεγαλύτερα προβλήματα δημιουργούνται όταν οι εγκαυματικές επιφάνειες εντοπίζονται στο πρόσωπο, στα χέρια, στα πόδια, στην περιοχή των γεννητικών οργάνων, στις αρθρώσεις.\nΟ πλαστικός χειρουργός αφού αντιμετωπίσει με επιτυχία ένα εκτεταμένο έγκαυμα και εξασφαλίσει την επιβίωση του εγκαυματία (πράγμα για το οποίο απαιτείται μεγάλο χρονικό διάστημα) δεν τελειώνει εδώ αλλά ακολουθεί ένα δεύτερο στάδιο ενεργειών :\nΣε αυτό το στάδιο πρέπει να επανεκτιμήσει τις βλάβες που έχει προκαλέσει το έγκαυμα στον ασθενή και να προχωρήσει σε μια σειρά ιατρικών πράξεων με τελικό σκοπό να αποδώσει τον εγκαυματία λειτουργικό και χρήσιμο στο κοινωνικό σύνολο.\nΟι ιατρικές αυτές πράξεις συνήθως αφορούν :\nü Αποκατάσταση δερματικών ελλειμμάτων σε επιφάνειες του σώματος κατεστραμμένες από το έγκαυμα αυτά τα ελλείμματα πρέπει να καλυφθούν με δερματικά μοσχεύματα.\nü Χειρουργική διόρθωση σε μετεγκαυματικές ρικνωτικές ουλές οι οποίες δημιουργούν λειτουργικά ενοχλήματα.\nü Χρησιμοποίηση ειδικών ναρθήκων για την κινητοποίηση αρθρώσεων που είχαν υποστεί εγκαύματα\nü Χρησιμοποίηση ειδικών πιεστικών επιδέσμων (Jobst) για την πρόληψη υπερτροφικών μετεγκαυματικών ουλών.\nü Χρησιμοποίηση διατατών δέρματος (tissue expander) για αποκατάσταση δύσμορφων μετεγκαυματικών ουλών σε εμφανή σημεία του σώματος.\nü Χειρουργική βελτίωση της μετεγκαυματικής αλωπεκίας με την χρήση αυτομοσχευμάτων-τριχών.\nΣημαντικός παράγοντας για την ταχύτερη αποθεραπεία και κοινωνική επανένταξη του εγκαύματος είναι η ψυχολογική υποστήριξη.\nΕδώ σημαντικός είναι ο ρόλος του οικογενειακού περιβάλλοντος καθώς και η παρουσία ψυχολόγου και κοινωνικού λειτουργού.\nΕίναι επομένως φανερό ότι για τη συντομότερη επιστροφή του εγκαυματία σε φυσιολογικούς ρυθμούς ζωής χρειάζεται η δική του υπομονετική συνεργασία τόσο με τον πλαστικό χειρουργό του οποίου τις οδηγίες πρέπει να ακολουθεί πιστά όσο και με τις ειδικότητες αυτές που θα τονώσουν την ψυχολογία του βοηθώντας την άσχημη εμπειρία του τραυματισμού του.\npreviousΤα laser στην ιατρική αισθητική\nnextΔύσμορφα ώτα και πλαστική χειρουργική


Η Ιστορία της Καλλιθέας — Kalithea Press\nΗ Καλλιθέα Αττικής αποτελεί ένα από τα πολλά προάστια της Αθήνας, το οποίο βρίσκεται νότια των Αθηνών. Ως δήμος ανήκει στο Νότιο τομέα των Αθηνών της Περιφέρειας Αττικής. Η Καλλιθέα διαθέτει 100.000 μόνιμους κατοίκους και η πυκνότητα αυτών φτάνει περίπου τους 20.000 κατοίκους ανά τετραγωνικό χιλιόμετρο και αποτελεί αδιαμφισβήτητα τον πιο όμορφο και πυκνοκατοικημένο δήμο της Ελλάδας. “Πυρήνα” στην οικιστική περιοχή της Καλλιθέας αποτελεί η γνωστή σε πολλούς πλατεία Δαβάκη, η οποία βρίσκεται περίπου στα 3 χιλιόμετρα νότια του κέντρου της Αθήνας.\nΗ ονομασία της Καλλιθέας και η θέση της\nΤο 1884 ιδρύεται το νέο προάστιο –που ονομάστηκε Καλλιθέα λόγω της υπέροχης θέας προς τον Σαρωνικό– από την Ανώνυμο Οικοδομική Εταιρεία του Ευθυμίου Κεχαγιά. Τα σχέδια των πρώτων οικημάτων έφεραν την υπογραφή του περίφημου Ernst Ziller. Στις αρχές του 20ού αιώνα ο οικισμός ήταν γεμάτος από υπέροχα νεοκλασικά σπίτια, κυρίως εξοχικές κατοικίες.\nΗ πληθυσμιακή ανάπτυξη και η οργανική ένταξή της στον πολεοδομικό ιστό της πρωτεύουσας θα συνδέσει την Καλλιθέα με την αναβίωση των Ολυμπιακών Αγώνων, αφού εκεί θα δημιουργηθεί το Σκοπευτήριο και θα διεξαχθούν οι αγώνες σκοποβολής. Η εγκατάσταση των προσφύγων από τη Μικρά Ασία και τον Πόντο θα επηρεάσει αποφασιστικά το πρόσωπο της πόλης, που εξελίσσεται σε αξιόλογο βιομηχανικό και εμπορικό κέντρο.\nΙστορικός – Βιβλιοθηκονόμος – Αρχειονόμος\nΚαλλιθέα Αττικής: Μαθητές Σιβιτανιδείου Σχολής\nΗ Καλλιθέα κατέχει το μεγαλύτερο μέρος σε έκταση, στην Αττική, καθώς διαθέτει μακρόστενη έκταση. Η έκταση της ξεκινά από τις οδούς Λαγουμιτζή και Καλιρρόης ως τον Φαληρικό όρμο, ο οποίος βρίσκεται νότια. Από τον βορρά μέχρι τον νότο, διατρέχεται από την κεντρικότερη λεωφόρο, εν ονόματι Θησέως, με συνολικό μήκος περίπου τεσσάρων χιλιομέτρων. Στην ανατολική πλευρά της συνορεύει με την γνωστότερη λεωφόρο της Αθήνας με το όνομα λεωφόρο Ανδρέα Συγγρού, η οποία την διαχωρίζει και από άλλες γνωστές περιοχές της Αθήνας όπως λόγου χάριν τον Νέο Κόσμο, την Νέα Σμύρνη καθώς και το Παλαιό Φάληρο. Στην δυτική πλευρά της, ωστόσο, η τεχνητή κοίτη του Ιλισσού και οι γραμμές του Ηλεκτρικού Σιδηροδρόμου, την διαχωρίζουν από την περιοχή του Μοσχάτου και του Ταύρου. Αξίζει να σημειωθεί το γεγονός, ότι από την περιοχή στο δυτικό κέρας των σιδηροδρομικών γραμμών, μόνο το οικοδομικό τετράγωνο, που συμπεριλαμβάνει το κτίριο της Σιβιτανιδείου Σχολής, βρίσκεται στα γεωγραφικά πλαίσια της Καλλιθέας.\nΗ κοινότητα του δήμου Καλλιθέας έχει ως έμβλημά της τον Θησέα, γιο του Αιγέα, ο οποίος σύμφωνα με την ελληνική μυθολογία, καθώς επέστρεψε από την Κρήτη, όπου είχε σκοτώσει τον Μινώταυρο, αποβιβάστηκε στις ακτές, που εδρεύει σήμερα η Καλλιθέα.\nΟ οικισμός της Καλλιθέας κατοικήθηκε για πρώτη φορά κατά τον 19ο αιώνα, από την δεκαετία του 1870 και εντεύθεν. Ο έμπορος Λάσκαρις Λασκαρίδης, ο πανεπιστημιακός και συγγραφέας Γεώργιος Κρεμός και ο νομικός Γεώργιος Φιλάρετος ήταν τα πιο σημαντικά πρόσωπα ανάμεσα στους πρώτους οικιστές της Καλλιθέας. Από την περίοδο της Μικρασιατικής Καταστροφής, του 1922 η Καλλιθέα ήταν μια από τις πρώτες περιοχές, που φιλοξένησε τεράστιο αριθμό ξεριζωμένων. Ωστόσο, η κοινότητα της Καλλιθέας ιδρύθηκε και επισήμως τρία χρόνια μετά την έλευση χιλιάδων Μικρασιατών, κατά το 1925. Οπότε, ο οικισμός αποσπάσθηκε από τον δήμο Αθηναίων και το 1933 ανακηρύχθηκε ως ανεξάρτητος δήμος.\nΣημαντική ήταν και η αρωγή ολόκληρης της Καλλιθέας κατά τα “ταραγμένα χρόνια” του Β’ Παγκοσμίου πολέμου, η οποία συμμετείχε σημαντικά και ενεργά στην ομάδα Εθνικής Αντίστασης (ΕΛΑΣ). Μεταξύ των σημαντικότερων γεγονότων της μάχης υπήρξε η Μάχη της Οδού Μπιζανίου, μεταξύ δέκα ΕΠΟΝιτών και κατοχικών δυνάμεων, κατά τον μήνα Ιούλιο του 1944, καθώς και το μπλόκο του Αυγούστου του ίδιου έτους.\nΚατά την δεκαετία του 1990, έπειτα από την διάλυση της Ένωσης Σοβιετικών Σοσιαλιστικών Δημοκρατιών, ο δήμος ήταν πλέον έτοιμος να υποδεχτεί χιλιάδες παλιννοστούντες από τον Πόντο.\nΚαλλιθέα Αττικής: Εκπαιδευτικά Ιδρύματα\nΑξίζει να αναφέρουμε, πως η περιοχή της Καλλιθέα Αττικής είναι ιδιαιτέρως γνωστή για τα εκπαιδευτικά ιδρύματα, που διαθέτει με το γνωστότερο να είναι το Πάντειο Πανεπιστήμιο Πολιτικών και Κοινωνικών Επιστημών. Δεύτερο στην κατάταξη είναι το Χαροκόπειο Πανεπιστήμιο, καθώς και η ιστορική Σιβιτανίδειος Δημόσια Σχολή Τεχνών και Επαγγελμάτων.\nδιάβασε και αυτό BEBE ARIS: Grow with style\nπηγή maxmag 2018 άρθρο της Ανθής Σακκά\n← Αποκαλυπτήρια της Προτομής του Αγίου Κοσμά Αιτωλού στην Πλατεία Θέρμου Νέας Σμύρνης\nΚρεοπωλεία “Ο Θόδωρας” Η ποιότητα στα κρέατα →\nΠραγματοποιήθηκαν σήμερα, Κυριακή 31 Οκτωβρίου 2021, στην Πλατεία Θέρμου Νέας Σμύρνης, τα Αποκαλυπτήρια της Προτομής του Αγίου Κοσμά…


Βασικά Οικονομικά Μεγέθη Χρήσης 2010\nΠαρουσιάζοντας την εικόνα της πορείας της Τράπεζας κατά την Χρήση 01/01/2010 -31/12/2010, παραθέτουμε συνοπτική ανάλυση των Οικονομικών Στοιχείων της Χρήσης καθώς και Συγκριτική παρουσίαση αυτών με προηγούμενα έτη σε πίνακες.\nΟ Αστικός Πιστωτικός Συνεταιρισμός Ν. Σερρών απόκτησε την άδεια λειτουργίας του ως Τράπεζα στις 31/12/2003, ενώ το πρώτο εξάμηνο του 2004 αποτέλεσε μεταβατική περίοδο και κατ΄ ουσία η λειτουργία του με πλήρη ανάπτυξη Τραπεζικών Προϊόντων ξεκίνησε το Β΄ εξάμηνο του 2004.\nΤο 2010 είναι η 6η χρονιά που λειτουργούμε ως Τράπεζα και ως Εκπρόσωπος του Διοικητικού Συμβουλίου θέλω να τονίσω τα εξής:\nΣτα έξι αυτά χρόνια (όπου διανύουμε την δεύτερη θητεία μας ως Δ.Σ.) η ΣΥΝΕΤΑΙΡΙΣΤΙΚΗ ΤΡΑΠΕΖΑ N. ΣΕΡΡΩΝ έγινε υπολογίσιμη δύναμη ανάμεσα στις άλλες εμπορικές τράπεζες του Νομού μας κερδίζοντας την θέση που τις αξίζει μέσα στην Τοπική Τραπεζική αγορά και έθεσε ισχυρές βάσεις για την πορεία της στα επόμενα χρόνια.\nΗ ομαλή και ισομερής αύξηση των μεγεθών της Τράπεζας ήταν βασική μας προϋπόθεση για την εύρυθμη ανάπτυξη της Τράπεζας και μαζί με την κεφαλαιακή διασπορά αποτελούν το κύριο μέλημα των στελεχών και της Διοίκησης.\nΗ εικόνα των βασικότερων οικονομικών μεγεθών της ΣΥΝΕΤΑΙΡΙΣΤΙΚΗΣ ΤΡΑΠΕΖΑΣ Ν. ΣΕΡΡΩΝ παρουσιάζεται συνοπτικά στους παρακάτω πίνακες:\n- Το σύνολο του Ενεργητικού ανήλθε σε 72.523.947 Ευρώ.\n- Από το 2004 έως την 31/12/2010 διαμορφώθηκε από 17,9 εκ. Ευρώ σε 72,5 εκ. Ευρώ παρουσιάζοντας συνολική αύξηση κατά 303,5%.\n- Οι καταθέσεις της Τράπεζας έφτασαν τα 54.369.524. Ευρώ.\n- Από το 2004 έως την 31/12/2010 ανήλθαν από 10,3 εκ. Ευρώ σε 54,3 εκ. Ευρώ παρουσιάζοντας συνολική αύξηση κατά 427,32%.\n- Οι χορηγήσεις της Τράπεζας έφτασαν τα 53.311.726 . Ευρώ.\n- Από το 2004 έως την 31/12/2010 ανήλθαν από 14,8 εκ. Ευρώ σε 53,3 εκ. Ευρώ παρουσιάζοντας συνολική αύξηση κατά 260,63%.\n- Η λειτουργική κερδοφορία της Τράπεζας (προ αποσβέσεων, προβλέψεων και φόρων) για το 2010 διαμορφώθηκε στα 2.382,3 χιλ. Ευρώ, έναντι 1.787,4 χιλ. Ευρώ το 2009 παρουσιάζοντας αύξηση κατά 33,28%. - - Από το 2004 έως την 31/12/2010 διαμορφώθηκε από -14 χιλ. Ευρώ σε 2.382,3 χιλ Ευρώ παρουσιάζοντας μια εντυπωσιακή κερδοφόρα πορεία.\n- Τα προ φόρων Κέρδη της Χρήσης ανήλθαν σε 758,4 χιλιάδες Ευρώ, έναντι 673,8 του 2009, αυξημένα κατά 12,56 %.\nΗ Τράπεζα ακολουθεί πολιτική συνεχούς ενίσχυσης της Κεφαλαιακής της επάρκειας μέσω των αυξημένων προβλέψεων από τας λειτουργικά της κέρδη.\n- Οι Προβλέψεις ενισχύθηκαν κατά 1.184,5 χιλ. Ευρώ από τα κέρδη της χρήσης 2010, έναντι 722,8 χιλ. το 2009 παρουσιάζοντας αύξηση κατά 63,86%.\n- Οι Συσσωρευμένες Προβλέψεις έφτασαν τις 2.235 χιλ Ευρώ έναντι 1.769 χιλ. Ευρώ το 2009 παρουσιάζοντας αύξηση κατά 26,35%.\n- Το Συνεταιριστικό Κεφάλαιο ανήλθε στα 14.584.350 Ευρώ.\n- Από το 2004 έως την 31/12/2010 διαμορφώθηκε από 7,9 εκ. Ευρώ σε 14,5 εκ. Ευρώ παρουσιάζοντας συνολική αύξηση κατά 82,53%.\n- Τα Ίδια Κεφάλαια της Τράπεζας έφτασαν τα 16.664.245 Ευρώ.\n- Από το 2004 έως την 31/12/2010 ανήλθαν από 8,1 εκ. Ευρώ σε 16,7 εκ. Ευρώ παρουσιάζοντας συνολική αύξηση κατά 105,72%.\n- Στις 31/12/2010 ο συνολικός αριθμός των Μελών - Συνεταίρων ανήλθε στους 3.847 οι οποίοι αποτελούν ισχυρή και σταθερή πελατειακή βάση της Τράπεζας.\nΤο έτος 2011 παρά την αβεβαιότητα που επικρατεί στον ευρύτερο τραπεζικό τομέα και στην οικονομία της χώρας μας, εμείς θα εξακολουθήσουμε να είμαστε αισιόδοξοι για την πορεία της Τράπεζας.\nΗ οικονομική κρίση βρίσκει την Τράπεζα εύρωστη και δυνατή, χωρίς ουσιαστικά προβλήματα, αλλά πάντα με τη δέσμευση για σωστή διαχείριση και προσεκτική πιστοδοτική πολιτική.\nΗ βασική στρατηγική και προτεραιότητά μας και το 2011, είναι η διατήρηση της υψηλής ρευστότητας και η ενίσχυση της Κεφαλαιακής επάρκειας μαζί με την αποτελεσματική διαχείριση του Πιστοδοτικού κινδύνου καθώς και η συνεχής προσπάθεια συγκράτησης του κόστους.\nΤαυτόχρονα η πρόκληση της συνένωσης των πέντε Συνεταιριστικών Τραπεζών της Βορείου Ελλάδος (Ν. Σερρών, Ν. Δράμας, Ν. Έβρου, Ν. Πιερίας και Δυτ. Μακεδονίας) αποτελεί για την Διοίκηση στόχος στον οποίο θα πρέπει να εστιάσουμε στοχεύοντας στην ενίσχυση του Συνεταιριστικού Τραπεζικού μοντέλου στην Βόρεια Ελλάδα.\nΘεωρούμε χρέος και ευθύνη μας να διατηρήσουμε την Τράπεζα μας εύρωστη και δυνατή, ικανή να ανταπεξέρχεται των δυσκολιών, για να μπορεί να στηρίζει την Οικονομία με έργα και πράξεις, να εμπνέει εμπιστοσύνη στους πελάτης της και να προσφέρει όφελος και αξία στους Συνεταίρους της.\nΓια την Συνεταιριστική Τράπεζα Σερρών


Σε αναμονή για τον τίτλο! ΠΕΡΙΣΤΕΡΙ WINMASTERS\nΣε αναμονή για τον τίτλο!\nΈφηβοι Νέα Εφήβων Σε αναμονή για τον τίτλο!\nΟι Έφηβοι πανηγύρισαν την τρίτη τους νίκη στο Πανελλήνιο πρωτάθλημα (34-94 την Ασπίδα Ξάνθης) κι αν αύριο επικρατήσουν του Κολοσσού Ρόδου κι ο Προμηθέας τον Άρη, θα φύγουν από την Ελευθερούπολη με τον τίτλο του πρωταθλητή!\nΕντυπωσιακός - στο ξεκίνημα της αναμέτρησης - ο Τηλέμαχος Βησσαρίου καθώς σκόραρε 13 πόντους με 3/4 τρίποντα για το 15-23, για να τον μιμηθεί στην συνέχεια ο Λευτέρης Πλευράκης. Μέσα σε διάστημα πέντε λεπτών, ο νεαρός γκαρντ σημείωσε 12 πόντους ανεβάζοντας την διαφορά στο +20 (20-40) πριν αναλάβει δράση (και) ο Χρήστος Μιχάλης όπου με δικό του τρίποντο έστειλε τις δύο ομάδες στα αποδυτήρια με τον Γ.Σ.Π. να προηγείται με 25-52.\nΜε την επιστροφή στο παρκέ, οι παίκτες του Κώστα Παπαμάρκου δεν δέχθηκαν πόντο για εννέα λεπτά και με το σερί τους να έχει φτάσει στο 0-20, επέστρεψαν στις επιτυχίες στο Πανελλήνιο πρωτάθλημα και περιμένουν με ανυπομονησία το πρωινό της Κυριακής (5/5). Με νίκη του Προμηθέα επί του Άρη, αγώνας που ξεκινάει στις 10:00 και νίκη του Γ.Σ.Π. επί του Κολοσσού Ρόδου (12:00), οι Έφηβοι θα επαναλάβουν την επιτυχία του 1997 και θα στεφθούν πρωταθλητές Ελλάδος!\nΤα δεκάλεπτα: 15-23, 25-52, 27-75, 34-94\nΓ.Σ. Περιστερίου (Παπαμάρκος): Καράμπελας, Σκόρδος 10(1), Βησσαρίου 13(3), Μιχάλης 11(1), Πλευράκης 23(5), Παπαδόπουλος 5, Σταυρακούκας 12(2), Χάλιος 2, Κάδρας 5, Μαυροκουκουλάκης, Καραμανλής 3, Κρασάκης 10.


My Boys and I: Οικογενειακές φωτογραφίες με Sony Alpha 7C | Sony GR\nΣυμβουλή 1η: Γρήγορες ρυθμίσεις για τέλειες φωτογραφίες με την Alpha 7C\nΩς οικογένεια, λατρεύουμε τα ταξίδια ανά τον κόσμο, αλλά όταν δεν γίνεται, προσπαθούμε να δραπετεύουμε στη φύση κοντά μας, και να περνάμε όμορφα όλοι μαζί. Η Alpha 7C είναι τέλεια για αυτές τις περιπτώσεις. Είναι ελαφριά, μικρή και full frame, που σημαίνει κορυφαία ποιότητα, όπου κι αν πηγαίνουμε.\nΚατά τη λήψη, προτείνω να φωτογραφίζετε και σε RAW και σε JPEG. Το JPEG είναι πιο ελαφρύ, αλλά τα αρχεία RAW προσφέρουν τη δυνατότητα να ρετουσάρετε τις φωτογραφίες σας με την εφαρμογή Imaging Edge Edit (μπορείτε να το κατεβάσετε δωρεάν από την τοποθεσία της Sony website) ή με το Adobe Lightroom. Κρατάει την ανάλυση αρκετά υψηλή για εκτύπωση, ώστε να τις βάζω στα άλμπουμ φωτογραφιών, κάτι που δεν συμβαίνει με τα smartphone.\n© Nadine | Sony α7C + FE 28-60 mm f/4-5,6 | 1/40 s @ f/5.0, ISO 320\nΑν δεν νιώθετε άνετα να χρησιμοποιείτε λογισμικό για να επεξεργάζεστε τις εικόνες σας, δεν υπάρχει πρόβλημα, καθώς τα χρώματα της Alpha 7C είναι πολύ ρεαλιστικά και μπορείτε απλώς να προσθέσετε ένα γρήγορο φίλτρο μετά, από την αγαπημένη σας εφαρμογή.\nΌσον αφορά στις ρυθμίσεις λήψης, συχνά χρησιμοποιώ τη λειτουργία "Ρ", γιατί μπορώ να εμπιστευτώ τη μηχανή για να εκθέσω σωστά μια σκηνή. Η λειτουργία βρίσκεται στο πάνω καντράν της μηχανής και χρησιμοποιείται εύκολα και γρήγορα. Για παράδειγμα, μπορώ να βγάλω πορτραίτο με μποκέ στο φόντο, σαν επαγγελματικό, χωρίς να είμαι ειδική. Αλλά, ακόμα κι αν θέλετε να μάθετε να το κάνετε με το χέρι, μπορείτε, και η συγκεκριμένη μηχανή είναι ιδανική για όσους θέλουν να μάθουν φωτογραφία.\n© Nadine | Sony α7C + FE 28-60 mm f/4-5.6 | 1/100 s σε f/5.0, ISO 100\nΣυμβουλή 2: Πώς να βγάζετε καλύτερες φωτογραφίες των παιδιών σας\nΔεν είναι πάντα εύκολο... κάποιες φορές δεν θέλουν και άλλες δεν τους αρέσει. Για να βγάλετε καλές φωτογραφίες των παιδιών σας, πρέπει να κινείστε γρήγορα!\nΗ πρώτη συμβουλή είναι να στηρίζεστε απόλυτα στην αυτόματη εστίαση της μηχανής. Η Sony έχει συμπεριλάβει μια λειτουργία παρακολούθησης ματιού (Real- time Eye AF), που παρακολουθεί το μάτι κινούμενων ανθρώπων και ζώων, και ενεργοποιείται πανεύκολα! Ανοίξτε τη μηχανή και στρέψτε τη στο παιδί. Τότε, πατήστε το κουμπί κλείστρου μέχρι τη μέση και θα δείτε ένα πράσινο πλαίσιο στο πρόσωπο ή στο μάτι. Αυτό σημαίνει ότι εστιάζει τέλεια και είναι έτοιμη για λήψη. Κρατήστε το πατημένο μέχρι τη μέση, ώσπου να δείτε κάτι υπέροχο να συμβαίνει και τότε πατήστε το όλο για λήψη.\nΗ δεύτερη συμβουλή μου είναι για απρόβλεπτες στιγμές, όταν τα παιδιά παίζουν. Η Alpha 7C τραβάει έως και 10 καρέ το δευτερόλεπτο, που είναι απαραίτητα για να βγει η σωστή έκφραση προσώπου.\nΓια ενεργοποίηση, απλώς πατήστε το κουμπί "Fn" στο πίσω μέρος της μηχανής και με τη ροδέλα κύλισης πηγαίνετε στην επιλογή "Λειτουργία μονάδας". Επιλέξτε τη και με τη ροδέλα μεταβείτε στην επιλογή "Συνεχής λήψη" και, στη συνέχεια, πατήστε το κεντρικό κουμπί για επικύρωση. Τώρα, όταν πατάτε το κλείστρο, η μηχανή θα συνεχίσει να τραβάει, μέχρι να σταματήσει η δράση.\nΗ τελευταία συμβουλή μου είναι να χρησιμοποιείτε οθόνη ρυθμιζόμενης γωνίας. Είναι χρήσιμη, γιατί στην προκειμένη περίπτωση, θέλετε να μπορείτε γρήγορα να δείτε τι συμβαίνει και τι τραβάτε, ταυτόχρονα. Μπορείτε να προσαρμόσετε τη γωνία της οθόνης, έτσι ώστε να είναι ακόμα πιο βολικό να τη χρησιμοποιήσετε, από το να κοιτάζετε το viewfinder.\nΑκόμα μαθαίνω νέες τεχνικές και θα ήθελα να βελτιώσω τα πορτραίτα μου στο μέλλον. H συγκεκριμένη μηχανή προσφέρεται ιδανικά για αυτό.\n© Nadine | Sony α7C + FE 28-60 mm f/4-5.6 | 1/640 s @ f/5.6, ISO 100\nΣυμβουλή 3: Πώς να βγάζετε οικογενειακές selfie, χωρίς να κόβεται κανείς από την εικόνα\nΟι αγαπημένες μου φωτογραφίες είναι οι οικογενειακές! Είναι επίσης και οι πιο δύσκολες, τουλάχιστον όταν έχεις τέσσερα μικρά παιδιά. Παλιότερα, βγάζαμε τις φωτογραφίες μας με τον αυτόματο χρονοδιακόπτη που έχει αυτή η μηχανή, αλλά τελικά, πάντα κοβόμουν από το πλάνο.\nΤώρα, είναι πιο εύκολο και πιο διασκεδαστικό, γιατί μπορώ να ελέγχω τη μηχανή από το smartphone μου. Με μια απλή λήψη του Imaging Edge Mobile από τη σελίδα υποστήριξης της Sony στον ιστότοπο.\nΜόλις ολοκληρωθεί, μπορείτε να δείτε ζωντανή εικόνα από τη μηχανή στο smartphone σας. Μετά, συνήθως τοποθετώ τη μηχανή σε τρίποδο από πριν, τσεκάρω στο τηλέφωνό μου ότι το πλάνο είναι καλό και ζητάω από όλους να χαμογελάσουν και να πατήσουν το κουμπί κλείστρου στην εφαρμογή.\nΆλλη λειτουργία αυτής της εφαρμογής είναι ότι μπορείτε να μεταφέρετε απευθείας τις εικόνες από τη μηχανή στο smartphone σας. Απλώς επιλέξτε τις φωτογραφίες που θέλετε από την εφαρμογή και κατεβάστε τις.\nΕίτε από τον καναπέ του σπιτιού σας είτε έξω στο δάσος, μπορείτε να βγάλετε τις πιο όμορφες φωτογραφίες και να τις μοιραστείτε από το smartphone σας με άλλους.\nΣυμβουλή 4: Καλλιτεχνικές γωνίες και εμφανίσεις\nΌπως είπα, ακόμα μαθαίνω, αλλά η μηχανή διαθέτει δημιουργικές λειτουργίες, σχεδιασμένες για την πλήρη αξιοποίηση κάποιων σκηνών. Για να τις χρησιμοποιήσετε, κάντε κύλιση προς τα κάτω στο μενού, μέχρι να βρείτε το μενού των δημιουργικών στιλ. Επιλέξτε εκείνο που ταιριάζει στη λήψη σας ("Night", "Sunset", "Portrait") και η μηχανή θα προσαρμοστεί αυτόματα.\n© Nadine | Sony α7C + FE 28-60 mm f/4-5.6 | 1/400 s σε f/4.5, ISO 100\nΆλλη μία δημιουργική συμβουλή είναι να αξιοποιείτε πλήρως την περιστρεφόμενη οθόνη. Ως μαμά, την περισσότερη ώρα που παίζω με τα παιδιά μου, είμαι στο πάτωμα της κουζίνας! Η οθόνη μού επιτρέπει να τραβήξω τα παιδιά μου από διαφορετικές γωνίες, χωρίς να πρέπει να ξαπλώνω στο πάτωμα ή να τεντώνομαι στις μύτες, για να βγάλω μία φωτογραφία από πάνω. Με αυτόν τον τρόπο, μπορείτε να βγάλετε ιδιαίτερα καλλιτεχνικές λήψεις!\nΗ τελευταία συμβουλή μου για υπέροχες οικογενειακές αναμνήσεις\nΌλοι μπορούν να αποτυπώσουν πανέμορφες αναμνήσεις και να βγάλουν ξεχωριστές φωτογραφίες. Το σημαντικό είναι η εικόνα να είναι μια τρυφερή ανάμνηση που διαρκεί για πάντα. Η Alpha 7C είναι ελαφριά και εύκολη στη χρήση, και μπορείτε να την έχετε μαζί σας συνέχεια. Όπως λέω πάντα, όλοι έχουμε μέσα μας έναν μικρό καλλιτέχνη.\nCompact φωτογραφική μηχανή full-frame α7C\nαπό την πόλη,\nμε την Alpha 7C\nΟ Ron Timehin δοκιμάζει την Alpha 7C\nκαι μοιράζεται συμβουλές\nστη φωτογράφηση των δρόμων της πόλης.\nστο YouTube με την\nΟ Simone Cioè αποκαλύπτει τις καλύτερες συμβουλές του για φωτογράφιση\nσε οικιακό στούντιο\nμέσα από την ZV-1


Steve Johnson ζωντανά αποτελέσματα, πρόγραμμα και σκορ - Τένις - SofaScore\nSteve Johnson ζωντανά αποτελέσματα, πρόγραμμα και σκορ - Τένις\nΔεν υπάρχουν πρόσφατα γεγονότα για την ομαδα Johnson S.\nΚατοικία Redondo Beach, CA, USA\nΤόπος γέννησης Orange, CA, USA\n33 1190 πόντοι\nΣχετικά με Steve Johnson\nSteve Johnson ζωντανά αποτελέσματα (και ζωντανή μετάδοση, live streaming βίντεο του αγώνα*), πρόγραμμα και αποτελέσματα για όλες τένις τις διοργανώσεις που Johnson S. συμμετέχει. Ακόμη περιμένουμε Steve Johnson για αντίπαλο στο επόμενο παιχνίδι. Θα το δείτε μόλις υπάρξει επίσημη ανακοίνωση.\nΌταν ο αγώνας ξεκινά, θα μπορείτε να ακολουθείτε Steve Johnson ζωντανά αποτελέσματα, εκσυγχρονιζόμενο πόντο-πόντο. Τα στατιστικά αβεβάζονται στο τέλος του αγώνα. Steve Johnson το προηγούμενο παιχνίδι ήταν ενάντια Roberto Bautista Agut στο Paris, France το οποίο έληξε με σκόρ 2 - 0 (Roberto Bautista Agut κέρδισε τον αγώνα). Steve Johnson Η καρτέλα των στοιχείων δείχνει τους τελευταίους 100 αγώνες τένις Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας Steve Johnson που θα λάβουν χώρα μελλοντικά.\nSteve Johnson επίδοση & και γραφήματα κατάστασης στο SofaScore Τένις ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του Steve Johnson όμως έχετε υπόψιν ότι το SofaScore Livescore φέρει καμία ευθύνη για οποιαδήποτε οικονομική ή άλλη ζημία, είτε άμεση είτε έμμεση, ως αποτέλεσμα πράξης σχετικής με το περιεχόμενο της ιστοσελίδας.\nΣτις λεπτομέρειες του αγώνα σας προσφέρουμε σύνδεσμο για να παρακολουθήσετε Steve Johnson ζωντανή μετάδοση, Χορηγούμενο από την bet365. Παρακαλούμε να σημειώσετε ότι: τα δικαιώματα πνευματικής ιδιοκτησίας για ζωντανή μετάδοση αυτών των γεγονότων, ανήκουν συνήθως στο επίπεδο της χώρας και ως εκ τούτου, ανάλογα με την τοποθεσία στην οποία βρίσκεστε, μπορεί να υπάρχουν ορισμένα γεγονότα τα οποία να μην είστε σε θέση να παρακολουθήσετε λόγω κάποιων διακανονισμών.\nSteve Johnson γεννήθηκε στις 24 Dec 1989 (28) στην/στο/στις Orange, CA, USA και κατοικεί στην/στο/στιςRedondo Beach, CA, USA. Johnson S. είναι Δεξιόχειρας παίχτης, βρίσκεται στην θέση 33. Τοποθετείται σεATP κατατάξη με 1190 πόντους Steve Johnson συνολικές απολαβές για αυτήν την χρομιά $953,195, αλλά στην μέχρι τωρα καριέρα αυτός συνολικές αμοιβές $5,320,644 Παρακαλούμε προσέξτε οτι στις συνολικές αμοιβές υπολογίζονται μόνο οι αμοιβές απο τα τουρνουά, αμοιβές απο σπόνσορες δεν υπολογίζονται σε αυτό το ποσό.\nΤο SofaScore τένις ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους Steve Johnson live score τους αγώνες ζωντανά στο κινητό σας!


ολα ειναι ενα: ολα σ ενα\nτι πασχα και μαλακιες ;\nλεω να ενσωματωσουμε ολες τις γιορτες σ ενα πακετο.εχω κατι γειτονους που αφηνουν τα χριστουγεννιατικα μπιχλιμπιδια στο μπαλκονι και στα παραθυρα τους ολο το χρονο.\nε,θελει δουλιτσα το στησιμο - ξεστησιμο.βγηκα λιγο στο παραθυρο να δω τι γινεται.σκατα ,κοιμουνται ολοι του καλου καιρου,εχει μια ησυχια που στη βαραει στα νευρα και ειδα λαγουδακια και αυγα,διπλα σε αστερια της βηθλεεμ.\nστο διαλο,γαμω την υποκρισια σας γαμω,σας βαρεθηκε η ψυχη μου.χριστιανοι της κακιας ωρας.\nσυγνωμη ρε συ συντροφε αναγνωστη.δε μπορω,δε θελω αλλο τη μαλακια τους.\nνα αναβοσβηνει το λαμπιονι και ο λαγος,το κουνελι ,τι σκατα ειναι δε ξερω,λες και ειναι σε καμμια ντισκο μεσα.βαλτε του και μια μπαταρια στον γκωλο,ναι μαρεσει ετσι να το λεω,να κινειται τουλαχιστον...\nμαρμαρωμενοι,ε μαρμαρωμενοι! γειτονοι...\nposted by ONOMATODOSIA at 12:49 π.μ.\nΓιατί μήπως βρίσκεις νόημα στους εορτασμούς, γενικότερα; Τι θα πει Πάσχα, τι θα πει Χριστούγεννα; μύθοι είναι όλα αυτά, για να υπάρχουν οι διάφοροι Χριστόδουλοι να φοράνε τα χρυσά λιλιά και να λένε μαλακίες από μικροφώνου και κάμερας, να μας "εύχονται" οι διάφοροι που μας πίνουν το αίμα, να μας καταδυναστεύουν με τα "απαγορεύεται" οι ρασοφόροι παρέα με τους πολιτικούς, τάχα στο όνομα κάποιου θεού! Παραμύθια της Χαλιμάς. Και καλλίτερα να βγούν κα να ορίσουν κάποιες αργίες να ξεκουράζεται ο κόσμος και να αλλάζει εντυπώσεις αλλά όχι να μας παραμυθιάζουν με ψεύτικες θρησκευτικές ιστορίες, άστρα, δέντρα και λαγουδάκια!\nΠέμ Απρ 05, 05:34:00 π.μ. 2007\nβάλτα όλα σε πακέτο τότε...\nΠέμ Απρ 05, 07:10:00 π.μ. 2007\nΧαχαχα! Νόμιζα ότι είσαι σε διακοπές και σε βρίσκω φορτσάτο :)\nΧαχα...τα χείλη μου κρατώ κλειστά, κύκλους ανάμεσα σε σταυρούς χαράσσω, μα λέξεις δεν θα προφέρω ξανά, μήως και τους ταράξω...\nΚαλά να είσαι -\nΠέμ Απρ 05, 08:06:00 π.μ. 2007\nΕγώ έχω μια άλλη ιδέα... Να το βγάλουμε σε πακετάκι για το σπίτι. Πώς λέμε στα τρία το ένα δώρο; Στα Χριστούγεννα και το Πάσχα δώρο ο Δεκαπενταύγουστος...\nΠέμ Απρ 05, 08:53:00 π.μ. 2007\nCooλαρε!Ολα ειναι μεσα στο προγραμμα.Καλα να τα περασεις και καλες γιορτες!\nΠέμ Απρ 05, 09:56:00 π.μ. 2007\nΚαλέ εδώ τα αφήνει ο δήμ(ι)ος Αθήνας. Δύο σε ένα ένα πράγμα. Τι, να κουράζονται οι υπάλληλοι ανέβα κατέβα Χριστούγεννα - Πάσχα; Κούραση, κούραση :P\nΚαλό Πάσχα και να περάσεις όσο ομορφότερα γίνεται :))\nΠέμ Απρ 05, 02:33:00 μ.μ. 2007\nΠέμ Απρ 05, 02:51:00 μ.μ. 2007\nΑπό πότε το "μαρμαρωμενοι γειτονοι" είναι βρισιά???\nΠολύ ήπιο σε βρίσκω στις εκφράσεις σου!\nΚαι κανένα "βλαμένοι" θα ταίριαζε μια χαρά! :-)\nμουνι,ετσι.για ποσο ακομη;\nστα δυτικα,ναι.καλα να ειμαστε.\nπρεζα,ολα μες στο προγραμμα.\nκονφου,αλλαξες εικονιδιο.α!και οι δημοι τ αφηνουν!\nντεμπη,ναι,βασικα δε βριζω σχεδον καθολου.\nΠέμ Απρ 05, 04:23:00 μ.μ. 2007\nκι εδώ μόλις πρίν απο λίγο καιρό πετούσαν ακόμα τα έλατα των Χριστουγέννων... Είμαι σίγουρη πως αν δεν τους ξεραίνονταν δε θα τα μάζευαν και θα τα στόλιζαν με αυγά και στην κορυφή θα έβαζαν και μια λαμπάδα!! ΄\nόπως τα λες είναι... του γκώλου...\nΠέμ Απρ 05, 07:37:00 μ.μ. 2007\nεις το ... ποτεξαναεπανιδείν


Ο ΟΣΙΟΣ ΚΟΣΜΑΣ ό Μελωδός (ή ποιητής) επίσκοπος Μαϊουμά\nΟ ΟΣΙΟΣ ΣΙΛΒΑΝΟΣ ό Γέρων Ιερομάρτυρας\nΟ ΑΓΙΟΣ ΠΕΤΡΟΣ ό Αύσελάμου\nΟ ΑΓΙΟΣ ΙΓΝΑΤΙΟΣ ό Άγαλλιανός, Αρχιεπίσκοπος Μηθύμνης, ό Θαυματουργός.\nΟ ΟΣΙΟΣ ΝΙΚΟΛΑΟΣ ό απλός και θαυματουργός δούκας Τζερνηγοβιγίας\nΟι γονείς του Ναζαρίου (Αφρικανός και Περπετούα) λέγεται ότι υπήρξαν μαθητές του Απ. Πέτρου, ό όποιος τους είλκυσε στη χριστιανική πίστη και τους βάπτισε. Ό γιος τους έμεινε ορφανός σε νεαρή ηλικία, μέσα σε μία διεφθαρμένη κοινωνία. Άλλα ό Ναζάριος είχε κληρονομήσει τις αρετές των γονέων του. Έμεινε αγνός και άμεμπτος, σύμφωνα με τη συμβουλή του πνευματικού του πατέρα Απ. Πέτρου, πού λέει: "Τάς ψυχάς υμών ήγνικότες εν τη υπακοή της αληθείας"1. 'Οφείλετε, λέει ό Απ. Πέτρος, να κάνετε αγνές και καθαρές τις ψυχές σας από κάθε ακάθαρτο πάθος και επιθυμία και κλίση, με την υπακοή σας στην αλήθεια του Ευαγγελίου. Και ό Ναζάριος όχι μόνο έμεινε αγνός μέσα στο διεφθαρμένο κοινωνικό του περιβάλλον, αλλά όταν έγινε 20 χρονών διαμοίρασε τα υπάρχοντα του στους φτωχούς και άρχισε περιοδείες, κηρύττοντας το Ευαγγέλιο με πολλή καρποφορία. Όταν πήγε στα Μεδιόλανα, συνάντησε δύο ευσεβείς άνδρες, τον Προτάσιο και τον Γερβάσιο. Εκεί, και οι τρεις μαζί δια του θείου λόγου πέτυχαν πολλές κατακτήσεις. Όχι μόνο από τον όχλο, αλλά και από τίς ανώτερες κοινωνικές τάξεις. Κατόπιν ό Ναζάριος πήγε στη Γαλλία, όπου με το δίχτυ του λόγου είχε πολλές επιτυχίες. Μεταξύ αυτών πού πίστεψαν, ήταν και μια νεαρή ψυχή, ό Κέλσιος. Όταν ό Ναζάριος επέστρεψε στα Μεδιόλανα, τον συνέλαβαν. Προηγουμένως είχαν συλλάβει και τους Προτάσιο και Γερβάσιο. Ό έπαρχος Άννουλίνος, όταν είδε ότι δεν άλλαζαν την πίστη τους, όλους, μαζί με το νεαρό Κέλσιο, τους αποκεφάλισε.\nΤετράριθμον σύνταγμα, των Αθλητών του Χριστού, Λαζάριον μέλψωμεν, συν Γερβασίω ομού, Προτάσιον Κέλσιον ούτοι γαρ την Τριάδα, άνεκήρυξαν πάσι, λύσαντες δι' αγώνων, την πολύθεον πλάνην. Αυτών Χριστέ ίκεσίαις, πάντας ελέησαν.\nΑπό τους κορυφαίους ποιητές της Εκκλησίας μας ό όσιος Κοσμάς, έμεινε από πολύ νέος ορφανός και υιοθετήθηκε από τον πατέρα του αγίου Ιωάννη του Δαμασκηνού τον Σέργιο, πού ήταν υπουργός των οικονομικών του χαλίφη των Αράβων. Και επειδή είχε πολλή δόξα και πλούτο, πήρε στο σπίτι του ένα πολυμαθή διδάσκαλο, τον [ Ιερομόναχο Κοσμά, πού καταγόταν από τη ( Σικελία της Ιταλίας. Σ' αυτόν λοιπόν παρέδωσε τον φυσικό γιο του Ιωάννη και τον υιοθετημένο Κοσμά, για να τους μάθει όσο γίνεται καλύτερα τη θεία και ανθρώπινη σοφία. Πράγματι τα δύο παιδιά έμαθαν πολλά από τον άξιο διδάσκαλο τους, όπως θεολογία, φιλολογία, μαθηματικά, φιλοσοφία και ρητορική. Επίσης, ιδιαίτερα τους δίδαξε τη μουσική τέχνη, επειδή διέκρινε ότι οι δύο μαθητές του ήταν προικισμένοι με το μουσικό και Ιερό ποιητικό τάλαντο. Αργότερα ό Ιωάννης και ό Κοσμάς πήγαν στην Ιερουσαλήμ, και έγιναν μοναχοί στη Μονή του αγίου Σάββα. Κατόπιν ό μεν Ιωάννης έγινε πρεσβύτερος, ό δε Κοσμάς, μετά από πολλές πιέσεις από τη Σύνοδο των Ιεροσολύμων, έγινε Επίσκοπος Μαϊουμά, πόλη παραθαλάσσια της Παλαιστίνης πού αρχαιότερα ονομαζόταν Άνθηδών. Διεξήγαγε με πολλή επιμέλεια και ευσυνειδησία τα ποιμαντορικά του καθήκοντα και ποτέ δεν ξεχνούσε να ασχολείται με την εκκλησιαστική ποίηση. Έργα του είναι θαυμάσιοι ύμνοι και διάφοροι κανόνες, πού διακρίνονται μέσα στις γιορτές των Χριστουγέννων, Θεοφανίων, Βαΐων, Πεντηκοστής, Κοιμ. Θεοτόκου και άλλου. Έτσι θεάρεστα πολιτευόμενος, πέθανε ειρηνικά σε βαθιά γεράματα.\nΟύράνιον άμιλλαν, διατυπών εν σαρκί, έπίγειον αίνεσιν, τω εν ύψίστοις θεώ, πανσόφως συνήρμοσας· συ γαρ ώσπερ κιθάρα, της εύσήμου σοφίας, ήνεσας ύψηγόρως, του Σωτήρος την δόξαν. Διό σε Κοσμά θεηγόρε, ύμνοις γεραίρομεν.\nΚαταγόταν από την πόλη της Παλαιστίνης Γάζα την εποχή του Διοκλητιανού (284-304) και ήταν άνθρωπος πράος, άκακος και γηραλέος στην ηλικία. Προηγούμενα δε ήταν στρατιωτικός. Λόγω της καθαρής ζωής του έγινε Πρεσβύτερος στην Εκκλησία της Γάζας. Αυτός λοιπόν, στάθηκε με θάρρος μπροστά στον άπιστο λαό της Καισαρείας (της Παλαιστίνης) και τον ήλεγξε για την ασέβεια του. Τότε ό όχλος τον έδειρε σκληρά και έσπασε τα πλευρά του. Έπειτα καταδικάστηκε να δουλεύει στα μεταλλεία, πού βρίσκονταν στην τοποθεσία Ζωόρους. Εκεί όμως, με παρότρυνση του λαού, γίνεται επίτροπος. Μετά από λίγο, λόγω γήρατος, αλλά και ασθενείας, αποκεφαλίζεται από τους ειδωλολάτρες, παίρνοντας έτσι το αμάραντο στεφάνι του μαρτυρίου. Μαζί δε με τον Άγιο Σιλβανό, αποκεφαλίστηκαν και άλλοι 40 Μάρτυρες, από τους οποίους άλλοι ήταν από την Αίγυπτο και άλλοι από την Παλαιστίνη.\nΚαταγόταν από την Ανία (ή Άνέα) της Ελευθερούπολης και διακρινόταν για το δυνατό σώμα του αλλά και για την ανδρεία ψυχή του. Αφού υπέφερε πολλά για την πίστη του στον Χριστό, τελικά το έτος 292, επί βασιλείας Διοκλητιανού, μετά από πολλά βασανιστήρια, κάηκε ζωντανός από τους ειδωλολάτρες, παίρνοντας έτσι το άφθαρτο στεφάνι του μαρτυρίου.\nΚαταγόταν από τους Επιβάτες της Θράκης. Από μικρή έκανε αγαθοεργίες και όταν μεγάλωσε έφυγε από το πατρικό της σπίτι και πήγε στην Κωνσταντινούπολη για να προσκυνήσει τα Ιερά λείψανα των 'Αγίων. 'Από εκεί αναχώρησε στην Ηράκλεια του Πόντου, όπου για πέντε χρόνια είχε αναλάβει την περιποίηση κάποιου ναού. Κατόπιν έφυγε στους Αγίους Τόπους και εγκαταστάθηκε σε μια γυναικεία Μονή, όπου για αρκετά χρόνια ασκήθηκε στην αρετή. Έπειτα αναχώρησε πάλι στην Κωνσταντινούπολη και από 'κει στην Καλλικράτεια της νοτιοανατολικής Θράκης, όπου παρέμεινε δύο χρόνια στον ναό των 'Αγίων 'Αποστόλων και εκεί απεβίωσε ειρηνικά. Την ακολουθία της συνέγραψε ό Συρίγος Μελέτιος.\nΓεννήθηκε το 1492 στο χωριό Φάραγγα της Μυτιλήνης (κοντά στην Καλλονή) και επονομαζόταν Άγαλλιανός. Ό πατέρας του Εμμανουήλ Άγαλλιανός ήταν ιερέας στη Μυτιλήνη. Ό Ιωάννης (αυτό ήταν το πρώτο του όνομα), σε νεαρή ηλικία παντρεύτηκε και έγινε κι' αυτός Ιερέας. Μετά τον θάνατο της γυναίκας του και των παιδιών του, έκτος από ένα τον Μεθόδιο, από κάποια επιδημική αρρώστια, αποσύρθηκε στον Ταξιάρχη του Λειμώνα, ασχολούμενος με μελέτη, προσευχή και την καλλιέργεια του πατρικού κτήματος. Στα χρόνια της Τούρκικης κατοχής του νησιού, πρόσφερε μεγάλες και σημαντικές υπηρεσίες στα εκεί μοναστήρια και στους υπόδουλους χριστιανούς. Για όλα αυτά, καθώς και για την αγιότητα της ζωής του, έγινε επί Ιερεμίου του Β' το 1531 Μητροπολίτης Μηθύμνης. Και στο νέο του πόστο ό Ιγνάτιος αναδείχτηκε άριστος ποιμένας και έτσι θεάρεστα αφού ποίμανε το ποίμνιο του Χριστού, απεβίωσε ειρηνικά το 1566.\nΤον ποιμενάρχην Μηθύμνης Ιγνάτιον άσμασι, τον μετά πάντων αγίων δοξασθέντα εν θαύμαοιν, ύμνήσωμεν άπαύστως οι πιστοί, συμφώνως εν τη τούτου εορτή, και ως πλείστα κατιδόντες υπ' αυτού, θεραπευθέντα πάθη έκβοήσωμεν Δόξα τω σε δοξάσαντι, δόξα τω σέ στεφανώσαντι, δόξα τω ένεργούντι δια σου πάσιν Ιάματα.\n"ό εν τω Σπηλαίω" (Ρώσος)


Την Παρασκευή 15 Ιουνίου στις 19:00 ανοίγει τις πύλες της η 18η Διεθνής Έκθεση Alexpo 2018 η οποία θα διαρκέσει έως τις 19 Ιουνίου. Δείτε το πρόγραμμα της Έκθεσης.\nΑνοίγει σήμερα, Παρασκευή 15 Ιουνίου, τις πύλες της η 18η Διεθνής Έκθεση Alexpo 2018, την οποία διοργανώνει, από 15 έως 19 Ιουνίου στο Λιμάνι της Αλεξανδρούπολης, το Επιμελητήριο Έβρου.\nΗ Alexpo 2018 θα ανοίξει τις πύλες της στις 7:00 το απόγευμα και τα επίσημα εγκαίνια θα πραγματοποιηθούν στις 8:00 μ.μ. από τον Υφυπουργό Οικονομίας και Ανάπτυξης, Στέργιο Πιτσιόρλα.\nΗ έκθεση θα είναι ανοιχτή για το κοινό καθημερινά από 19:00 μέχρι 24:00.\nΗ έκθεση θα διαρκέσει από τις 15 έως τις 19 Ιουνίου, με το πρόγραμμα των παράλληλων εκδηλώσεων να είναι ιδιαίτερα πλούσιο και να περιλαμβάνει από γαστρονομικές προτάσεις γνωστών chef. όπως ο Άρης Πετρετζίκης, μέχρι και το... ρεκόρ Guinness, καθώς το Επιμελητήριο Έβρου θα προσπαθήσει να σπάσει το ρεκόρ Guinness, δημιουργώντας μια μεγάλη πλεξούδα με σκόρδα. Κάτοικοι της Νέας Βύσσας του "χωριού των σκόρδων", θα επιχειρήσουν να πλέξουν την μεγαλύτερη πλεξούδα σκόρδου μήκους 300 μέτρων.\nΌλες οι πληροφορίες για την Alexpo 2018 στην ιστοσελίδα: www.alexpo.gr\nAlexandroupoli Online: Ανοίγει τις πύλες της η 18η Διεθνής Έκθεση Αλεξανδρούπολης Alexpo 2018


Our Own Private Neverland: The Rasmus: Dead Letters + Hide From The Sun\nΚάποτε άρχισα ένα αφιέρωμα για τους καλλιτέχνες που θα εμφανιστούν στο Fly Beeyond αλλά κάπου στην πορεία με τις Σάρες και τις Μάρες ξέφυγα. Καιρός λοιπόν να επιστρέψω στον στόχο που είχα θέσει και να συνεχίσω με αυτό το αφιέρωμα στους Rasmus, που θα ήταν το λιγότερο αναμενόμενο event για μένα αν πήγαινα στο φεστιβάλ. Είναι κατά την ταπεινή μου άποψη η πιο hardcore στιγμή της εκδήλωσης (όσο hardcore μπορεί να είναι ένα pop festival τελοσπάντων). H μουσική που παίζουν είναι λίγο πιο rock απ' όσο έχω συνηθίσει. Δεν έχει σημασία όμως γιατί είμαι τόσο δημοκράτης που θα τους δώσω μια ευκαιρία. :P\nΟι Rasmus σχηματίστηκαν το 1994 στο Ελσίνκι της Φινλανδίας από 4 λυκειόπαιδα που κάνανε την πλάκα τους. Κατέληξαν να είναι ένα από τα πιο επιτυχημένα σκανδιναβικά συγκροτήματα, με πάνω από 1,5 εκατομμύρια πωλήσεις διεθνώς και πολλούς χρυσούς και πλατινένιους δίσκους. Η επιτυχία τους δεν ήταν ξαφνική. Με τα 4 πρώτα άλμπουμ τους κατάφεραν να εδραιωθούν ως ένα από τα σημαντικότερα gothic rock συγκροτήματα της Σκανδιναβίας αλλά η παγκόσμια αναγνώριση ήρθε με το πέμπτο CD τους "Dead Letters" και συγκεκριμένα με το single "In The Shadows" που είναι πάρα πολύ καλό τραγούδι, τ' ομολογώ. Ήταν τόση η επιτυχία του κομματιού που γύρισαν 3 διαφορετικά video clips, ένα για εντόπια κατανάλωση, ένα για ευρωπαϊκούς σκοπούς και ένα για τους Άγγλους και τους Αμερικάνους - hmph! Ξεχώρισαν επίσης τα "In My Life", "First Day Of My Life", "Funeral Song" και "Guilty" καθώς και η καινούρια βερσιόν του "F-F-F-Falling".\n5. Time To Burn\n7. Not Like The Other Girls\n9. Back In The Picture\n11. F-F-F-Falling (UK Bonus Track)\n12. If You Ever (UK Bonus Track)\n13. What Ever (UK Bonus Track)\n14. In The Shadows (Dance Remix)\nTo "Hide From The Sun" κυκλοφόρησε το 2005 στην Ευρώπη και το 2006 στην Αμερική. Παρά τα βραβεία MTV που πήραν εκείνη τη χρονιά, δεν κατάφεραν να επαναλάβουν την επιτυχία του "Dead Letters" με αποτέλεσμα να βγάλουν μόνο 2 singles, το "No Fear" και το "Sail Away", ενώ έφτιαξαν video clip και για το "Shot". Οι κριτικές για το συγκεκριμένο CD δεν ήταν τόσο εγκωμιαστικές όσο για το προηγούμενο άλλα ποιος τους χέζει; Εφόσον έχουν κάνει άνοιγμα στην Αμερική όλα παίζονται. Το νέο τους άλμπουμ αναμένεται στις αρχές του 2008. Οι Rasmus θα εμφανιστούν στις 17/7, την πρώτη μέρα του φεστιβάλ μαζί με την Avril Lavigne.\n2. Night After Night (Out Of The Shadows)\n4. Lucifer's Angel\n5. Last Generation\n6. Dead Promises\n9. Keep Your Heart Broken\n10. Heart Of Misery\n(η ευρωπαϊκή βερσιόν φυσικά)\nFairydust by Neverlandean At 2:46 AM\nLabels: Full Albums, Rock, The Rasmus\nΣε πάω με χίλια όμως.\nΠολύ με αρέσουν εμένα.\nΗ αφιέρωση ψήνεται.\nΑύριο όλη για πάρτη σου.\nna pw kati?aytos o tragoudiarhs tous poly me skiazei!!\nχαχαχαχαχα μούντι! :)))\nΕίναι ωραίοι! Όλες οι επιλογές του νεβεράκου είναι ωραίες...!!! :)\n(αλλά σταμάτα επιτέλους να βάζεις όσους θα συμμετέχουν στο Fly Beyond Fest... είπαμε/πενθώ που έχασα την 3ήμερη πρόσκληση... βάρβαρε...)\nΣου αρέσουν πουλάκι μου ε;\nΚι αυτό το ποστ για σένα ήταν αλλά είπαμε δεν πρέπει να φαίνεται ότι κάνω διακρίσεις. :*\nΑχαχαχαχαχαχαχα! Συμφωνώ. Και στα video clips είναι ακόμα πιο σκιαχτικός. Φαντάσου να βλέπεις τη μαλλούρα να κινείται και να σου τραγουδάει "no fear, destination darkness"! Λοοοοολ\nΓιατί την έχασες βρε τρελέ; Έπρεπε να το κυνηγήσεις! Τώρα να σταματήσω που μας έμειναν οι καλύτερες, η Tori και η Pink;\nJuly 12, 2007 at 5:58 PM\nΩραία δεν είναι που που και που βγαίνουν και συγκροτήματα από το βορρά; (ρητορική ερώτηση)\nJuly 13, 2007 at 12:58 AM\nη αφιέρωση είναι έτοιμη.\nΘέλει γερά νεύρα.\nJuly 13, 2007 at 3:30 PM\nΤουλάχιστον στην Ελλάδα τους τιμάμε τους βόρειους, δεν έχουν παράπονο. Κι αυτοί μας το ανταποδίδουν με δωδεκάρια στη Γιουροβίζιον.\nΔιάβαστηκε και σχολιάστηκε.\nΕυχαριστώ για ακόμα μια φορά! :)\nψιτ ομορφούλη, ήθελα να σου πω ότι οι δύο αχιούμοροι τύποι που σου "την είπαν" και καλά στο www.provato.gr είναι τενεκέδες και ότι εγώ σε έχω αγάπιο και τέλειο!\nαυτά για να μην παρεξηγιόμαστε. και γέλασα πολύ με το σχόλιο για τον φετίχ με τους πυροσβέστες... το οποίο φυσικά και έχω. χιχιχιχι! μπεεεεε ρε συ!\nΆντεεεεεεε... που είναι η Tori?\n(ναι, παίζει τελικά να βρω την πρόσκληση ΚΑΙ για τις 3 μέρες του Festival, ΚΑΙ σε διακεκριμένη θέση :Ρ)\nJuly 14, 2007 at 4:34 PM\nΕυχαριστώ πολύ Προβατάκο μου. :)\nApsoy, ορίστε η Tori. Ικανοποιήθηκες;\nJuly 15, 2007 at 1:32 AM


Διαλειμματική υψηλής έντασης ή στον ρυθμό του αγώνα; - Runner Magazine\n10 Μαΐου 2020 του Runner Magazine\nΗ επιλογή των στοιχείων της διαλειμματικής, δηλαδή η απόσταση των κομματιών, η ένταση και το διάλειμμα είναι εξαιρετικά σημαντική και εξαρτάται από αρκετούς παράγοντες όπως είναι το επίπεδο του δρομέα, η χρονική περίοδος, η προπονητική ηλικία κ.ά. Ωστόσο, ο σημαντικότερος ίσως παράγοντας είναι ο στόχος του δρομέα καθώς όπως θα δούμε και στη συνέχεια, οι διαφορές στην ένταση, στη διάρκεια και το διάλειμμα προκαλούν διαφορετικές προσαρμογές.\nΜία πρόσφατη έρευνα που δημοσιεύθηκε στο επιστημονικό περιοδικό Asian Journal of Sports Medicine με επικεφαλής τον καθηγητή Iker Munoz από το Ευρωπαϊκό Πανεπιστήμιο της Μαδρίτης, προσπάθησε να συγκρίνει την επίδραση δύο αρκετά διαφορετικών μοντέλων διαλειμματικής προπόνησης: το ένα περιελάμβανε μικρά κομμάτια σε υψηλή ένταση και το άλλο μεγαλύτερα κομμάτια με ρυθμό εκτέλεσης κοντά στον ρυθμό του αγώνα (αγωνιστικός ρυθμός).\nΣυγκεκριμένα, 13 δρομείς αφού πέρασαν από μετρήσεις στο εργαστήριο και εκτέλεσαν ένα τεστ 10χλμ. στη συνέχεια, μοιράστηκαν σε δύο ομάδες και ακολούθησαν: η μία ομάδα ένα πρόγραμμα προπόνησης με διαλειμματικές υψηλής έντασης, και η άλλη ένα αντίστοιχο πρόγραμμα με διαλειμματικές στον ρυθμό του αγώνα.\nΟι 13 συμμετέχοντες ήταν όλοι άνδρες από 25 έως 39 ετών με σχετικά καλό επίπεδο φυσικής κατάστασης (πάνω από 60ml/kg VO2max) και επιδόσεις στα 10χλμ. κοντά στο 35:30. Όλοι οι συμμετέχοντες πριν από την έναρξη της παρέμβασης για ένα διάστημα 12 εβδομάδων είχαν ακολουθήσει το ίδιο πρόγραμμα προπόνησης υπό την καθοδήγηση έμπειρου προπονητή με σκοπό να φτάσουν σε ένα ικανοποιητικό αρχικό επίπεδο φυσικής κατάστασης.\nΟι διαλειμματικές αποτελούσαν μόνο τις δύο προπονήσεις μες στην εβδομάδα με τις υπόλοιπες προπονήσεις να είναι κοινές για τις δύο ομάδες και να περιλαμβάνουν ενδυνάμωση (2 φορές/εβδομάδα), αργό τρέξιμο 40-60 λεπτά (2 φορές/εβδομάδα) ενώ έκαναν κι ένα ρεπό. Επιπλέον, η αύξηση του όγκου της προπόνησης έγινε σταδιακά από εβδομάδα σε εβδομάδα όπως και η μείωση του προς το τέλος πριν από την τελική δοκιμασία (φορμάρισμα).\nΘα πρέπει να σημειώσουμε ότι οι ερευνητές είχαν καταφέρει να εξισώσουν την επιβάρυνση των διαλειμματικών ώστε να μπορούν να συγκριθούν τα δύο διαφορετικά είδη προπονήσεων (μέσα από εξισώσεις που χρησιμοποιούσαν την ένταση, το διάλειμμα και τον συνολικό όγκο). Επιπλέον, σαν μέτρο καθορισμού της έντασης των προπονήσεων χρησιμοποιήθηκε η Μέγιστη Αερόβια Ταχύτητα (η μικρότερη ταχύτητα στην οποία καταναλώνεται η μέγιστη τιμή οξυγόνου), η οποία προσδιορίστηκε στον εργαστηριακό έλεγχο.\nΣτη συνέχεια παραθέτουμε μερικά παραδείγματα από τις προπονήσεις που εκτέλεσαν οι δοκιμαζόμενοι.\nΟμάδα Αγωνιστικού Ρυθμού Ομάδα Υψηλής Έντασης\n4 3 × 2500 90% MAV, r’ = 2: 40 10 × 400 105% MAV, r’ = 1: 30\n5 7 × 1000 90% MAV, r’ = 1:00 8 × 500 105% MAV, r’ = 1: 45\nΈπειτα από έξι εβδομάδες παρέμβασης (η πρώτη εβδομάδα λειτούργησε σαν προσαρμογή και η τελευταία λειτούργησε σαν φορμάρισμα), οι δρομείς επανέλαβαν τόσο τις εργαστηριακές μετρήσεις όσο και το τεστ των 10χλμ. κάτω από παρόμοιες συνθήκες.\nΤα αποτελέσματα είχαν εξαιρετικό ενδιαφέρον κι έδειξαν πως και οι δύο ομάδες κατάφεραν να βελτιώσουν σημαντικά τον χρόνο τους στην απόσταση των 10χλμ. κοντά στα 35 δευτερόλεπτα κατά μέσο όρο.\nΠοιες ήταν οι διαφορές ανάμεσα στις δύο ομάδες;\nΑ) η ομάδα υψηλής έντασης βελτίωσε σημαντικά τη Μέγιστη Πρόσληψη Οξυγόνου (VΟ2max) σε σχέση με την ομάδα αγωνιστικού ρυθμού που δεν σημείωσε κάποια βελτίωση σε αυτήν την παράμετρο\nΒ) η ομάδα υψηλής έντασης εμφάνισε σημαντικά αυξημένη ενεργειακή δαπάνη σε μία δεδομένη σταθερή ταχύτητα, δηλαδή η δρομική της οικονομία χειροτέρεψε αρκετά, ενώ η ομάδα αγωνιστικού ρυθμού παρουσίασε σταθερότητα σε αυτήν την παράμετρο. Ωστόσο, αξίζει να αναφέρουμε πως η ταχύτητα στην οποία μετρήθηκε η δρομική οικονομία ήταν πιο κοντά στην ένταση στην οποία προπονήθηκε η ομάδα αγωνιστικού ρυθμού κάτι που έπαιξε ρόλο στο συγκεκριμένο αποτέλεσμα.\nΤα συμπεράσματα από μία τέτοια έρευνα είναι πολλά. Το σημαντικότερο, ωστόσο, είναι πως βλέπουμε πως υπάρχουν δύο διαφορετικοί δρόμοι για τον ίδιο στόχο αφού και οι δύο μέθοδοι βελτίωσαν το βασικό ζητούμενο, την επίδοση στα 10χλμ.\nΤο γεγονός βέβαια ότι η ομάδα της υψηλής έντασης βελτίωσε τη VO2max μας δείχνει πως ο συγκεκριμένος τύπος διαλειμματικής μπορεί να βελτιώσει τη συγκεκριμένη παράμετρο ακόμα και σε καλά προπονημένους αθλητές.\nΒέβαια, όπως επισημαίνουν και οι ερευνητές, η πολύ υψηλή ένταση σε αρχάριους δρομείς μπορεί να προκαλέσει τραυματισμούς γι’ αυτό απαιτείται ιδιαίτερη προσοχή στην επιλογή των εντάσεων.\nΟι ερευνητές τονίζουν ακόμα πως ο συνδυασμός των δύο διαφορετικών αυτών μεθόδων, όπως συχνά εφαρμόζεται από προπονητές σε όλο τον κόσμο, ενδεχομένως να έχει ακόμα καλύτερα αποτελέσματα στην τελική επίδοση, βελτιώνοντας τόσο τη VO2max όσο και τη δρομική οικονομία.\nΤέλος, καταλήγουν στο ότι οι προπονητές θα πρέπει να εντοπίζουν τις ιδιαίτερες ικανότητες του κάθε δρομέα, και να χρησιμοποιούν την αντίστοιχη προπόνηση για να τον βελτιώσουν.


Πρόσκληση στελέχωσης της Επιτροπής Κριτών | esos.gr\nΣτις 23, 24 και 25 Οκτωβρίου 2015, στη Λάρισα, θα πραγματοποιηθεί το 1ο Πανελλήνιο Συνέδριο για την Προώθηση της Εκπαιδευτικής Καινοτομίας, το οποίο διοργανώνει η Επιστημονική Ένωση για την Προώθηση της Εκπαιδευτικής Καινοτομίας (Ε.Ε.Π.Ε.Κ.) διοργανώνει σε συνεργασία με την Περιφερειακή Διεύθυνση Α/θμιας και Β/θμιας Εκπαίδευσης Θεσσαλίας, το Πανεπιστήμιο Θεσσαλίας (Παιδαγωγικά Τμήματα Δημοτικής εκπαίδευσης, Προσχολικής Εκπαίδευσης και Ειδικής Αγωγής) και το Τ.Ε.Ι. Θεσσαλίας (Σχολή Διοίκησης και Οικονομίας) και το οποίο τελεί υπό την αιγίδα του υπουργείου Πολιτισμού, Παιδείας και Θρησκευμάτων.\nΗ Συντονιστική Επιτροπή του συνεδρίου, απευθύνει πρόσκληση σε μέλη Δ.Ε.Π. και Ε.Π. (Πανεπιστήμια και ΤΕΙ), Σχολικούς Συμβούλους Α/θμιας και Β/θμιας εκπαίδευσης και εκπαιδευτικούς Α/θμιας και Β/θμιας εκπαίδευσης που είναι κάτοχοι μεταπτυχιακού διπλώματος και επιθυμούν να στελεχώσουν την Επιτροπή Κριτών του Συνεδρίου, να υποβάλλουν την αίτησή τους μέχρι Παρασκευή 8 Μαΐου 2015, είτε συμπληρώνοντας και στέλνοντας συνημμένα στο info@eepek.gr τα ακόλουθα στοιχεία:\nΤίτλος μεταπτυχιακού ή διδακτορικού\nΈχω αρθρογραφήσει σε περιοδικά ή/και συνέδρια (με σύστημα Κριτών) Ναι / Όχι (διαγράψτε ανάλογα)\nΈχω συμμετάσχει σε Επιτροπές Κριτών άλλων συνεδρίων Ναι / Όχι (διαγράψτε ανάλογα)\nΘεματικές περιοχές εργασιών όπου επιθυμώ να κρίνω εργασίες (δεν υπάρχει περιορισμός) (παρατίθενται με ακρίβεια στην επόμενη σελίδα, π.χ. Νο2:Καινοτόμες διδακτικές πρακτικές και μέθοδοι στην ειδικότητα ΠΕ02 ή Νο25:Εκπαίδευση Ενηλίκων)\nυποβάλλοντας ηλεκτρονικά αυτή τη φόρμα στο http://goo.gl/forms/B1oAZk4ueP\nΘεματικές περιοχές εργασιών\n1. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ01.\n2. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ02.\n3. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ03.\n4. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ04.\n5. Καινοτόμες διδακτικές πρακτικές και μέθοδοι στους εκπαιδευτικούς κλάδους ΠΕ05-ΠΕ06-ΠΕ07.\n6. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ08.\n7. Καινοτόμες διδακτικές πρακτικές και μέθοδοι στους εκπαιδευτικούς κλάδους ΠΕ09-ΠΕ13-ΠΕ18.\n8. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ10.\n9. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ11.\n10. Καινοτόμες διδακτικές πρακτικές και μέθοδοι στους εκπαιδευτικούς κλάδους ΠΕ12-ΠΕ17.\n11. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ14.\n12. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ15.\n13. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ16.\n14. Καινοτόμες διδακτικές πρακτικές και μέθοδοι στους εκπαιδευτικούς κλάδους ΠΕ19-ΠΕ20.\n15. Καινοτόμες διδακτικές πρακτικές και μέθοδοι στους εκπαιδευτικούς κλάδους ΠΕ21-ΠΕ26.\n16. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ23.\n17. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ30.\n18. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ32.\n19. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ33.\n20. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ34.\n21. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ60.\n22. Καινοτόμες διδακτικές πρακτικές και μέθοδοι στον εκπαιδευτικό κλάδο ΠΕ70.\n23. Αξιοποίηση Τ.Π.Ε. στη διδασκαλία και τη μάθηση (εκπ/κό λογισμικό, διαδίκτυο κ.λπ.).\n24. Ειδική Αγωγή (σε όλες τις εκπαιδευτικές βαθμίδες).\n25. Εκπαίδευση Ενηλίκων.\n26. Εκπαιδευτική Ψυχολογία.\n27. Αξιολόγηση στην Εκπαίδευση.\n28. Οργάνωση και Διοίκηση της Εκπαίδευσης.\n29. Εκπαιδευτική Ρομποτική και Τεχνολογία.\n30. Επιμόρφωση των εκπαιδευτικών.\n31. Θέματα Εκπαιδευτικής Πολιτικής.\n32. Ιστορία και Κοινωνιολογία της Εκπαίδευσης.\n33. Καινοτόμες δράσεις στην Εκπαίδευση.\n34. Εκπαίδευση και Σχολικές Δραστηριότητες.\n35. Εκπαιδευτική Έρευνα.\n36. Φιλοσοφία της Εκπαίδευσης.\n37. Εκπαίδευση και Ευρωπαϊκά Προγράμματα.\n38. Διαπολιτισμική Αγωγή.\n39. Τέχνη και Εκπαίδευση.\n40. Συμβουλευτική στην Εκπαίδευση και Επαγγελματικός Προσανατολισμός.\nΠανεπιστήμιο ΘεσσαλίαςΤΕΙ ΘεσσαλίαςΠΔΕ Θεσσαλίας


ΕΛΕΥΘΕΡΙΑ: Γιώργο, παίξε μπάλα...\nΟ Γιώργος Κατίδης, λοιπόν, ο πρώην αρχηγός της Εθνικής Νέων, της εθνικής των δεκαεννιάρηδων, δεν θα ζήσει ποτέ στιγμές Πορτογαλίας, αλλά ούτε και στιγμές Βραζιλίας, γιατί τον Μάρτιο του 2013 πανηγύρισε το γκολ που χάρισε τη νίκη στην ομάδα του, την ΑΕΚ, χαιρετώντας ναζιστικά. Και παρότι ο 19άχρονος σκόρερ ζήτησε συγγνώμη σε συνεντεύξεις τύπου, σε τηλεοπτικές εκπομπές, σε ραδιόφωνα, σε εφημερίδες και social media... Παρότι χάραξε τατουάζ στο πόδι του, γράφοντας «Το λάθος μου» κι από κάτω την ημερομηνία της χειρότερης ημέρας της ζωής του... Παρότι ορκίστηκε ότι δεν είναι ναζιστής και παραδέχθηκε την ηλιθιότητα της αμάθειάς του. Παρόλα αυτά, εμείς, η κοινωνία των αρίστων, δεν είχαμε την μεγαλοψυχία να συγχωρέσουμε έναν πιτσιρικά που ζητά συγγνώμη και το εννοεί. Αντιθέτως, του ξεκολλήσαμε το περιβραχιόνιο του αρχηγού και τιμωρήσαμε στο πρόσωπό του, το τέρας που δεν μπορούμε να αντιμετωπίσουμε.\nΣτη χώρα όπου δεν κρατάει τίποτα για πάντα. Στη χώρα όπου οι ειδήσεις διαρκούν όσο τα πρωτοσέλιδα των εφημερίδων. Στη χώρα όπου οι αποφυλακισμένοι γίνονται δήμαρχοι με τη στήριξη του 60% των δημοτών. Στη χώρα όπου το 9,4%, (1 στους 10 Έλληνες, δηλαδή) ψηφίζει Χρυσή Αυγή, τη στιγμή που ο Παύλος Φύσσας δολοφονείται στο πεζοδρόμιο, 200 μέτρα από το σπίτι του. Στη χώρα της παράνοιας, όπου οι μετανάστες πνίγονται στη θάλασσα ή εγκλωβίζονται στο κέντρο της πόλης. Όπου η ανεργία φτάνει το 26,8%. Στη χώρα όπου κανένας πολιτικός δεν ζήτησε ποτέ συγγνώμη. Στη χώρα όπου ακόμα και οι ισοβίτες βγαίνουν στα 16 χρόνια και δικαιούνται μια δεύτερη ευκαιρία. Σ΄αυτή τη χώρα, εμείς αποφασίσαμε να εξαντλήσαμε την τιμωρητική μας διαθεση και να αποκλείσουμε τον Γιώργο Κατίδη, ΓΙΑ ΠΑΝΤΑ από όλους τους αγώνες της εθνικής. Δίνοντας έτσι μια απάντηση -τι ειρωνεία- σε όποιον πιστεύει ότι ζούμε σε μια χώρα ατιμωρησίας!\nΔεν δεχθήκαμε, λοιπόν, τη συγγνώμη ενός παιδιού, που μεγάλωσε, μόνο με την μητέρα του, σε ένα χωριό της επαρχίας. Ενός παιδιού που το έσκαγε από το σχολείο γιατί ήθελε να γίνει ποδοσφαιριστής. Ενός παιδιού που, ναι, δεν διάβαζε ιστορία! Διαβάζει όμως τώρα, γιατί το πάθημα του έγινε μάθημα. Γιατί δεν μπορεί να ξεχάσει τις δύο ώρες που πέρασε στο αυτοκίνητο για να μην αντικρίσει το βλέμμα της μητέρας του, μετά το καταραμένο γκολ της μεγάλης νίκης.\nΚαι τώρα, από την ενδεκάδα της Ιταλικής Νοβάρα, ο Έλληνας μεσοεπιθετικός βλέπει την Εθνική Ελλάδος από την τηλεόραση και κάνει πληγωμένα tweet.\n«Εγώ θα 'μαι πάντα εδώ.\nAπό την TV.\nΕίπαμε, στη χώρα αυτή, μερικές τιμωρίες κρατούν για πάντα...